Resepi Ayam Asap Teh ‘Chinese Style’, Isi Ayam Juicy & Confirm Sedap!

Masakan cina kebanyakannya memerlukan proses dan masa yang lama sebelum boleh dihidangkan. Tapi, tidak dinafikan ia memang sedap lagi-lagi apabila dinikmati bersama keluarga. Jadi, lelaki ini yang juga merupakan seorang doktor berkongsi resepi masakan cina iaitu ayam asap teh yang mudah, sedap dan dijamin sihat!
Ayam Asap Teh by Kamarul Ariffin Nor Sadan

Zaman student dulu, saya ada belajar masakan cina daripada coursemate saya. Resepi yang saya paling aneh dia ajar adalah Ayam Asap Teh. Pelik sikit nama dia, tapi sedap.
Bahan-bahan perap:
Halia dan bawang putih cincang atau potong halus. Campurkan dengan kicap pekat, sos tiram, madu, lada hitam dan minyak bijan.

½ ekor ayam

½ sudu kecil lada hitam
1 sudu minyak bijan
2 sudu sos tiram
2 sudu kicap pekat
2 sudu madu
2 ulas bawang putih
2 inci halia
Garam secukup rasa
Bahan perasap:
Letak beras, teh, dah gula perang dalam aluminium foil dan campurkan. Bahan-bahan ni yang akan beri aroma yang menyelerakan nanti pada ayam kita. *terlebih pula beras saya
3 uncang teh
3 sudu beras
3 sudu gula perang
Cara-cara:

1.Bersihkan ayam. Saya suka guna bahagian ini, tapi kena masak lama sedikit kerana paha tu lambat masak. Jika nak cepat masak, gunakan bahagian dada.
2.Ambil separuh campuran sos tadi, dan gaul dengan ayam. Kemudian perap. Lagi lama lagi sedap.

3.Ni saya panaskan air untuk kukus ayam. Saya pakai api besar.
4.Letak ayam, atas pengukus. Letak halia dan bawang putih atas ayam tu. Biar rasa dia padu.

5.Tutup! Kukus ayam bahagian paha 30-40 minit. Jika bahagian dada, 20-30 minit sudah cukup. Jika was-was, masaklah lama-lama, atau rebus.
6.OK, dah 40 minit! Ini hasilnya! Angkat ayam dari pengukus. Sabar, belum siap lagi.

7.Air kukusan ni dah jadi chiken broth! Jangan buang! Letak dalam mangkuk. Sedap broth ni!
8.Tadi ada separuh lagi campuran sos tu, kan? Sapukan rata pada ayam yang dah dikukus.

9.Dah cantik, kan? Belum siap, belum siap! Letak tepi dulu ayam ni.
10.Sekarang kita nak perasap ayam. Ambil aluminum foil, dan buat mangkuk macam ni.

11.Letak dalam kuali dan hidupkan api besar, sampai dia berasap. Dah berasap, letak letak ayam dan jaring pengukus kita tadi, atas ni.
12.Tutup! Biarkan 5 minit, kemudian sederhanakan api dan sambung perasap lagi 10-15 minit. Lagi lama lagi sedap aromanya.

13.Tada! Sekarang dah cantik, dan beraroma teh!
14.Sapu lagi satu lapisan sos. Rehatkan ayam dan biarkan sos ni mengering.

15.Broth ayam tadi boleh campur dengan lebihan sos campuran. Nanti waktu makan ayam boleh buat penambah rasa.
16.OK, ini hasil bahan perasap yang dah terbakar. Buang sahaja, memang bukan untuk makan. Fungsi kita guna beras ni untuk sebarkan haba dengan serata pada teh dan gula.

17.Bila ayam dah turun suhunya dan kering, baru potong ayam! Kalau potong masa panas, nanti isi jadi kering. Tengok tu! Kulit berkilat, tapi isi pun juicy lagi.
18.Menggiurkan tak? Makan dengan nasi ayam sedap ni! Kalau beri orang makan, mesti orang tertanya-tanya aroma apa yang kita bubuh pada ayam ni. Aroma dia memang membangkitkan selera.
*Tengok pun dah mengiurkan. Sedapnya…
Sumber: Kamarul Ariffin Nor Sadan


4 Resepi ‘Meal Prep’ Paling Mudah, Jimat Duit Poket Sampai Hujung Bulan!

“Rasa macam nak berjimat lebih sikit bulan ini, nak try cari resepi meal prep lah untuk bawa bekal ke pejabat..”
Seringkali kita tengok perkongsian resepi di laman media sosial apabila ramai yang sedang cuba membuat koleksi menu bekal untuk ke pejabat. Salah satu cara penyediaan makanan yang digunakan adalah ‘meal prep’ apabila anda perlu mempersiapkan segala menu dan perapan bahan lebih awal dan disimpan dalam peti sejuk.

Paling senang adalah, setiap kali nak masak, tidak perlu lagi sesi potong-memotong dan ambil masa yang lama untuk siap. Bukan itu sahaja, duit poket pun jimat!
Baca juga: Kalau Tak Nak Daging Korban Liat, Guna 4 Kaedah ‘Rahsia’ Ini Untuk Lembutkan Dengan Cepat!

4 RESEPI MEAL PREP PALING MUDAH DAN JIMAT POKET

1.Ayam perapan teriyaki
Bahan-bahan:
-Bawang putih
-Halia
-Soy sauce
-Minyak bijan
-Daun bawang
-Madu
2.Ayam perapan serai
Bahan-bahan:
-Bawang putih
-Halia
-Serai
-Chili flakes
-Madu
-Jus lemon
3.Ayam perapan lada hitam
Bahan-bahan:
-Bawang putih
-Sos tiram
-Sos lada hitam
-Madu
-Minyak zaitun
4.Ayam perapan gochujang
Bahan-bahan:
-Sos gochujang
-Serbuk cili
-Chili flakes
-Madu
-Minyak bijan

Apa yang anda boleh lakukan adalah perapkan sahaja ayam bersama bahan-bahan mengikut kepada selera anda. Setiap kali nak masak, boleh sahaja gunakan kaedah menggoreng, kukus dan grill kerana perapan ayam ini sesuai dimakan kalau dimasak apa jua cara.
Selain ayam, anda juga boleh gunakan bahan protein yang lain mengikut ‘mood’. Bukan sahaja jimat dan sedap, sangat disarankan untuk anda yang tengah diet!
Baca juga: Resepi Sambal Nasi Lemak Turun Temurun, Sekali Makan Teringat Masakan Nenek Di Kampung
Sumber: Nurul Shakirah via Masak Apa Tak Jadi Hari Ini


Selain Buat Meatball IKEA, Anda Boleh Try Buat ‘Baked Carbonara Cheese Meatball’ Ini Pula

Jika sebelum ini kami ada kongsikan resepi buat meatball ala-ala IKEA, kali ini kami kongsikan pula resepi untuk masak meatball tersebut dengan cara ‘baked’. Memang sesuai untuk dihidangkan bukan sahaja buat anak-anak malah seisi keluarga, resepi baked carbonara cheese meatball ini sangat mudah untuk dibuat.
Jika anda sudah mencuba untuk buat meatball sendiri, boleh juga guna hasil meatball tersebut tetapi jika tidak, jangan risau kerana anda boleh guna apa sahaja jenis meatball dijual di pasaran. Jom kita cuba!

Artikel berkaitan: IKEA ‘Bocor’ Resepi Untuk Penggemar Meatball, Dah Boleh Buat Sendiri Di Rumah
Resepi Baked Carbonara Cheese Meatball

Bahan-bahan yang diperlukan:

-Meatball
-Bawang putih dan bawang merah
-Cendawan butang dalam tin dengan kiub pati ayam tak ada dalam gambar.
-Sos carbonara Prego
CARA-CARA MASAK SIMPLE SAHAJA!

1. Tumis bawang merah dan bawang putih.
2. Masukkan meatball, cendawan butang, brokolli (lagi sedap pakai capsicum tapi tak ada), goreng sampai meatball garing.
3. Masukkan dalam tray.

4. Untuk sos dia masukkan sos carbonara prego 1 tin, susu kotak 1 cawan, kiub pati ayam setengah ketui & lada hitam. Masak sampai mendidih.
5. Tuang sos atas meatball tadi.
6. Susun cheese atas dia. Lagi sedap pakai mozarella tapi stok tak ada guna cheddar cheese ja.

7. Bakar dalam oven selama 20 minit suhu 170 darjah celcius. Wallah!

Dah siap!
Sumber: Farhana Adzwa Nazri


IKEA ‘Bocor’ Resepi Untuk Penggemar Meatball, Dah Boleh Buat Sendiri Di Rumah!

Sudah masuk bulan Ramadan ini, macam-macam makanan pula yang teringin dimakan. Antaranya adalah meatball atau bebola daging IKEA yang menjadi kegemaran ramai. Berikutan juga dengan Perintah Kawalan Pergerakan, agak sukar untuk kita mendapatkan juadah ini kerana terdapat beberapa lokasi yang tidak dapat kita kunjungi.
Jadi, salah satu caranya adalah anda boleh buat sendiri meatball IKEA ini. Nampaknya, pihak IKEA pun sudah ‘membocorkan’ resepi meatball mereka untuk kita cuba di rumah. Jom try!

RESEPI MEATBALL IKEA
Kisah semalam teringin nak makan meatball IKEA sebelum mula puasa Ramadhan. Tinggal kat luar negara ni memang tak dapat nak beli meatball kat IKEA macam kat Malaysia nun. Maka, kena buat sendiri. Nasib baik IKEA share resepi rahsia dorang. Ikut sebijik sama macam dalam resepi, cuma of course tak guna pork mince ya, ganti pakai halal beef mince 100% sahaja.
Resepi ada dalam gambar pertama. Selamat berpuasa semua!

Resepi ni saya dapat dari official page IKEA Australia. Ada beberapa perubahan yang saya buat:1) Tak guna pork mince (daging babi). Hanya beef mince sahaja 750g.2) Tak guna vegetable stock dan beef stock. Gantikan dengan 2 kiub pati daging dan 300ml air.3) Untuk soy sauce (kicap), saya guna kicap lemak manis.

Untuk yang tak dapat baca resepi dalam gambar, berikut saya sertakan resepi:
-750g daging cincang
-100g serbuk roti
-1 biji bawang besar – cincang halus
-1 ulas bawang putih – cincang halus
-1 biji telur
-5 sudu besar susu full cream
-Garam dan lada hitam
1. Campur semua bahan di atas sampai sebati. Bulatkan jadi bentuk bebola daging. Simpan dalam peti beku 20 minit sebelum masak.

2. Goreng sebentar atas kuali sampai sedikit perang.

3. Dah nampak brown sikit, terus masukkan dalam oven. Kalau guna kuali yg tangkai besi macam ni, boleh masuk terus dalam oven. Kalau kuali tangkai plastik, jangan tau. Tak pasal-pasal cair nanti. Masukkan dalam oven selama 30 minit, suhu 180 darjah celcius (oven biasa) atau 160 darjah celcius (fan force oven).

BAHAN BUAT GRAVY
-40g mentega
-40g tepung gandum
-2 kiub pati daging
-300ml air
-2 sudu kecil kicap lemak manis
-1 sudu kecil Dijon mustard
-150ml krim masakan/dairy whipping cream
1. Cairkan mentega. Masukkan tepung dan kacau untuk 2 minit.

2. Masukkan kiub pati daging, hancurkan.

3. Masukkan 300ml air sambil kacau oerlahan untuk elakkan berketul.

4. Masukkan kicap, dijon mustard dan krim. Ini penting untuk dapatkan rasa kuah sama macam kat IKEA. Dijon mustard. Pastikan Dijon ye, bukan mustard kuning biasa tu.

5. Kacau sampai pekat dan tidak berketul.

Sumber: Zan Zafirah Zainal


Resepi Meatball & Sos Ala IKEA Original, 95% Hampir Sama!

Sekarang ini, kalau anda mengidam nak makan meatball di IKEA tu tak perlu pergi ke sana dah. Hanya buat sendiri je di rumah. Caranya pun tidak susah, asalkan ada bahan untuk buat di dapur tu.
Guna meatball segera boleh, nak buat sendiri pun boleh seperti mana resepi yang dikongsikan oleh saudara Wan Luqman ini. Jom buat meatball IKEA bersama sosnya!

Baca juga: Resepi Ketupat Kacang Macam Orang Utara, Lain Dari Yang Lain!
RESEPI MEATBALL & SOS ALA IKEA ORIGINAL, 95% HAMPIR SAMA!

Resepi Meatball IKEA

Ingat tak dulu Ikea UK reveal resepi Swedish meatball mereka. Haaa harini kita try resepi original meatball Ikea ok. Basically resepi sos lah. Bukan buat meatball tu sebab aku pun tak rajin nak menggentel bebola tu hehe.
Tapi kander ada buat sedikit perubahan disebabkan kekangan nak dapatkan barang tu. Resepi original disertakan sekali. Hasil dia? 90-95% sama macam kat Ikea! Trust me!
BAHAN UTAMA IAITU MEATBALL YANG PELRU ADA!

Disebabkan malas, kita guna je meatball segera. Hehe ni beli kat tesco, harga lebih kurang RM9 ada 24 ketul. So far salim punya sedap lagi, tapi kalau nak sama lagi beli lah meatball Ikea punya sendiri kat market dia.
Tapi takpa, kander tepek sekali resepi original meatball Ikea punya ya.
BAHAN-BAHAN:

750gm daging kisar
1 ulas bawang holland*
1 labu bawang putih*
100gm breadcrumbs
1biji telur
5sb susu wholemilk
garam dan lada hitam

*dicincang halus
CARA-CARANYA:
1. Satukan kesemua bahan.
2. Uli sampai tiada ketulan-ketulan kasar.
3. Bentukkan ke bentuk bebola kecil.
4. Sejukkan dalam peti selama 2 jam.
5. Sedia dimasak.

Masak atas kuali.

Tiba-tiba rasa macam malas lah nak tunggu masak atas dapur, transfer bakar kat oven lah hahah.
PENYEDIAAN SOS!

BAHAN-BAHAN SOS:

Sedikit minyak masak.
40gm Butter (pure butter).
40gm tepung gandum.
150ml beef stok.
150ml vege stok (disebabkan takde, kander gandakan beef stock tu jadi 300ml).
1sb djorn mustard.
150ml double cream (disebabkan mahal, kander ganti dengan 200ml cooking cream).
2sb kicap soya (kicap cair tu lah).

CARA PENYEDIAANNYA:

Panaskan sesudu minyak, kemudian cairkan butter.

Masukkan tepung. Kacau sampai dia jadi creamy texture. Jangan sampai berketul ye.

Lepas tu masukkan beef stock.

Masukkan djorn mustard.

Masukkan soy sauce kicap cair. Haa kander masukkan 1sb je untuk rasa dulu. Sos kita ni dah masin tau disebabkan beef stock tu masin. jadi tambah kicap cair lagi lah masin.
Original resepi Ikea UK memang ada soy sauce, mungkin untuk bagi rasa masin atau coloring.
Disebabkan original resepi dia pun guna kicap, jadi boleh je gantikan dengan kicap manis. Orang putih takda kicap manis. Kalau diorang ada kander rasa diorang pun akan guna. Jadi kander guna kicap manis untuk coloring.

Masukkan cooking cream. Original resepi guna double cream, tapi double cream mahal dan saiz besar, jangan membazir. Guna je whipping cream.

Tambahkan sedikit gula perang untuk bagi balance dengan rasa masin tu. Malaysian kannnn hehe.

Dah siap. Tekstur kuah memang sebijik macam kat Ikea dan rasa dia hampir sama! Kurang sebab mungkin takda vegetable stock (malas nak buat sebab banyak kerja dan tak pakai pun dalam kehidupan harian).
Letak sesudu Raspberry jam, baru Ikea! Mash potato tu guna yang segera je sebab lebihan buat untuk order chicken chop bulan lepas. Masih banyak lagi jadi rugi tak pakai.
TIPS LAIN!

Ini beef stock yang kander guna. Sebelum ni Malaysia memang takda syarikat yang jual beef stock, yang ada pun imported punya brand.
Kalau nak buat sendiri beef stock memang bercinta. Melainkan korang jual Western food. Mesti akan ada stock tu.
Akhirnya dah ada syarikat Malaysia yang buat beef stock segera. Keluaran Syarikat QSR (owner KFC dan pizza hut). Ni beli kat giant. Cuma ada 1 masalah, ianya masin. Kalau bancuh cair-cair baru kurang rasa masin tapi tak dapat coloring lah. Beef stock ni patutnya dark brown.
Kalau korang tak jumpa, basically boleh je ganti dengan demi glaze. Korang bancuh je demi glaze tu cair-cair.

Tekstur macam ni yang kita nak tau. Memang macam Ikea punya. Bukan pekatkan kuah pakai tepung jagung ya. Kalau guna tepung jagung dia shining dan berlendir.
Kuah ni sebenarnya lebih gelap sikit dari dalam gambar, tapi masih kategori light brown color. Korang boleh Google meatball Ikea dan bandingkan warna dia ya. Sama.
Selamat mencuba!
Sumber: Wan LuQman


Resepi Mee Bandung Paling Simple Tapi ‘Power’. Rahsia Kuah Pekat Berlemak, Bubuh Kentang & Biskut Marie

Kalau dah hari-hari asyik makan nasi, sesekali makan mee bandung best jugak.
Tapi, tak semua kedai makan ada jual mee bandung. Kalau ada pun, mungkin tak semualah yang sedap ikut tekak kita kan?

So, hari ini kami ingin kongsikan resepi mee bandung sedap dan simple oleh Puan Zana Mokhtar.
Bak kata beliau, resipi ni memang sekali makan tak boleh berhenti.

Suami dan anak-anak cukup bertambah-tambah makan mee bandung ni.

Nak buat tak susah mana pun…
Janji cukup bahan-bahan, boleh terus masak untuk menu tengah hari atau untuk makan malam.
Jom tengok resepi mee bandung power tapi cukup ringkas!
Resepi Mee Bandung Simple & Sedap
Bahan-bahan
Bahan-bahan untuk pes:

Udang kering yang direbus dulu
Air rebusan udang kering
Cili kering
Bawang merah
Bawang putih
Gula
Garam
Sedikit biskut Marie

*Di blendkan kesemua bahan diatas dan tumiskan masak untuk di jadikan pes.

Bahan Bahan untuk Kuah:

Daging/ tulang daging
Udang hidup
Fish ball
Fish cake
Sayur sawi
Telur
Ubi kentang yang dah digoreng – untuk pekatkan kuah

Cara-cara
1. Rebus Tulang Daging / Daging
Mula-mula kita rebuskan tulang daging/ daging bagi empuk dahulu.
Air rebusan tu kan jangan di buang sebab nak buat stok kuah nanti.

2. Tumis Pes
Panaskan minyak dan masukkan bahan bahan yang kita dah buat pes tadi ye.
Biarkan seketika sehingga tumis pecah minyak.
3. Masukkan Tulang Daging / Daging
Selepas tu masukkan tulang daging/ daging yang kita dah rebuskan tadi.
Biar seketika bagi mesra selepas tu masukkan kesemua stok air daging tadi dan sedikit air.
Biarkan semesra daging tersebut.

4. Masukkan Kentang Yang Dah Digoreng & Dikisar
Lepas dah sebati semua daging tadi barulah masukkan kentang yang dah dikisar ke dalam kuah.
Tapi sebelum tu kentang tu di goreng dulu dan baru lah di kisarkan ye.
5. Masukkan Bahan-bahan Lain
Masukkan udang, fish cake, fish ball dan pecahkan telur dalam kuah tu ye.
Biar seketika masak dan akhir sekali masukkan sawi.
6. Perasakan
Akhir sekali perasakan ikut citarasa masing-masing.
Kemudian bolehlah celur mee dan hidangkan bersama bawang goreng, daun bawang, daun sup atau hirisan cili dan limau.

Selamat Mencuba!
Mudah je kan nak buat tu…
Moga ia memberi manfaat membantu mak mak dekat dapur tu kekeringan idea nak masak apa.
Boleh juga buat menu alternatif untuk open house atau potluck dekat pejabat atau family day.
Insha Allah sedap dan berbaloi-baloi makan ramai-ramai.
Cubalah!
[ Baca juga : Resepi Bihun Rebus Paling Mudah Tapi Sedap Macam Restoran! ]
[ Baca juga : Resepi Mee Hailam Paling Simple Tapi Serius Sedap Macam Kat Kedai ]
*Resepi mee bandung ini dikongsikan oleh Puan Zana Mokhtar menerusi Facebook. Ia telah disunting dan diterbitkan semula dengan kebenaran. Sebarang pertanyaan atau maklumat lanjut tentang resepi, sila rujuk posting asal di SINI.


Mudahnya Buat Mee Bayam Homemade Guna Nasi, Ayam & Bayam Segar. Tak Perlu Mesin Pun!

Wah, tak sangka rupanya tak susah pun nak buat mee homemade. Tak payah pakai mesin pun boleh buat tau.
Apa yang lagi menarik, resepi mee homemade yang dikongsikan oleh Puan Fatin Hidayah ni menggunakan bahan yang segar, berkhasiat dan senang nak dapat dekat rumah. Dalam mee ni ada ayam, bayam dan nasi. Memang cukup serba-serbi nutrisinya kan?

Jadi, apa kata kita tengok resepi mee homemade yang mudah, sedap dan amat berkhasiat untuk anak-anak. Sesuai sangat kalau anak tu dah bosan makan nasi atau jenis yang susah makan nasi.
Resepi Mee Homemade Guna Nasi, Ayam & Bayam Segar
Disebabkan Aqil dah bosan makan nasi so hari ni Mommy buatkan mee. Dalam mee ni ade ayam, bayam dan nasi.

Mudah je nak buat, ibu-ibu semua boleh cuba sendiri di rumah.

Ini bahan-bahannya.
Bahan-bahan

Ayam rebus*
Bayam celur*
Nasi lembik*
Air rebusan ayam*
Tepung gandum

Bahan yang bertanda * untuk dikisar
Cara-cara
1. Blender
Mula-mula kisarkan semua bahan bertanda * menggunakan blender.

2. Uli Dengan Tepung
Masukkan tepung dalam bekas besar supaya senang di uli.
Kemudian masukkan bahan blender sedikit demi sedikit ke dalam tepung.
Uli sampai menjadi doh.
Jika adunan masih lembik, tambah tepung lagi supaya senang nak digelek.

3. Leperkan / Gelek
Seterusnya, leperkan doh atau gelekkan guna penggelek / gelas / apa-apa alat yang sesuai.
Bagi yang ada mesin pembuat mee tu boleh pakai. Kalau tak ada kita gelek aja pakai tangan pun sedap juga hasilnya nanti.

4. Potong
Bila dah siap digelek, potong nipis-nipis ikut saiz mee yang kita nak.

5. Rebus
Akhir sekali bolehlah direbus. Masa rebus tu campurkan minyak sedikit supaya tak melekat.

Siap, Boleh Digoreng Atau Makan Dengan Sup / Kuah
Beginilah hasilnya. Guna mee bayam ni boleh buat mee goreng atau makan dengan kuah sup. Mudah dan sedap. Tapi yang paling penting, penuh khasiat.
Kalau buat lebih dan ada balance, boleh  gaul dengan minyak dan lepas tu simpan dalam peti sejuk. Mee ni boleh tahan 3 hari.
Sesuai Sangat Untuk Anak-anak
Biasalah anak kecil ni kadang-kadang susah nak disuruh makan sayur, macam-macam ragamnya sampai Mak pun pening kepala. Bila buat mee macam ni, sayur, ayam semua dah ada sekali.
Memang bagus dan berbaloi buat mee sendiri. Tak risau bahan pengawet atau perasa, dan sah-sah bebas kapur. Memang sihat!
Jadi, jangan lupa cuba resepi mee homemade ni tau.
Silakan share, semoga bermanfaat.
*Resepi mee homemade versi sihat ini dikongsikan oleh Puan Fatin Hidayah menerusi Facebook Group Happy Baby Food Malaysia. Ia telah disunting dan diterbitkan semula dengan kebenaran. Sebarang pertanyaan dan maklumat lanjut mengenai resepi boleh dirujuk oada posting asal beliau di SINI.


Resepi Mee Calong Terengganu Sedap & Mudah Sangat

RESEPI MEE CALONG TERENGGANU
Pernah tak makan mee calong?

Sekali pamdamg, ramai orang menganggap mee calong ni sama saja dengan mee sup atau mee rebus.
Namum yang istimewanya adalah bebola ikan yang dibuat sendiri.

Calong bermaksud isi ikan yang digentel menjadi bebola dan kuahnya juga adalah sup ikan.

Jom kami kongsikan resepi Mee Calong Terengganu oleh Hajar Salwa Abd Razak di bawah ini.
Resepi Mee Calong Terengganu Simple & Sedap
BAHAN-BAHAN

Minyak untuk menumis
Isi ikan selayang ditumbuh (dibuang kulit & tulang)
Bawang merah (ditumbuk)
Bawang putih ditumbuk
Lada hitam (ditumbuk)
Air secukupnya
Mee kuning
Sari
Garam kasar / perasa ajinomoto

CARA-CARA
1. Gaulkan isi ikan dengan ajinomoto, gentel bulat-bulat menjadi bebola.
Basahkan jari supaya tak melekat. Ketepikan.
2. Panaskan minyak, masukkan bawang merah, bawang putih, lada hitam yang telah ditumbuk hingga kekuningan dan naik bau.

3. Masukkan air dan tunggu hingga menggelegak.
Masukkan isi ikan yang telah digentel bulat-bulat tadi.

4. Tutup periuk dan tunggu sehingga semua isi ikan timbul (maknanya isi ikan tu dah masak).
5. Masukkan sawi dan mee kuning, garam kasar dan ajinomoto.

Biarkan menggelegak dan tutup api.
Siap untuk dihidangkan!
Nak lagi sedap makan dengan kicap lada.

Cara Buat Kicap Lada
Masukkan lada kecil, bawang putih kisar kasar dan letak kicap.
Gaul sebati.

Nak makan dengan sos cili / sos tomato pun boleh.
Selamat mencuba!
Sumber resepi asal: HajarSalwa AbdRazak


Memang Terangkat Makan Mee Celup Thai Ni, Tak Cukup Semangkuk!

Mee celup merupakan salah satu hidangan Thailand yang tidak asing lagi dalam kalangan kita. Ini kerana kedai masakan Thailand senang dicari di Malaysia tapi kadang kala rasanya tidak sama seperti di sana. Oleh itu, apa kata kita cuba resepi mee celup Thailand yang boleh dibuat sendiri di rumah menggunakan resepi di bawah ini. Confirm tak cukup semangkuk!
Baca juga: Ini Kegunaan Santan Fresh, Kotak & Serbuk Dalam Masakan, Tak Semua Sama Rupanya…

RESEPI MEE CELUP THAI INI DAPAT 21K SHARES, MEMANG TERANGKAT
Lepas ini tak payah pergi kedai siam dah sebab makan dekat rumah lagi puas. Rugi kalau tak cuba.

Bahan-bahan:

1 labu bawang putih (ditumbuk)
3-4 akar ketumbar (ditumbuk)
2 sudu besar lada hitam (ditumbuk)
Halia ketuk
Tulang daging 2kg
1 keping gula melaka
Kicap cair
Sos ikan
Kicap pekat
Garam secukup rasa
Perasa
Gula
Sup bunjut
Minyak untuk menumis
Air secukupnya
Ayam rebus dan diracik
Meatball
Mi atau bihun celur
Hirisan daun ketumbar
Kangkung celur
Kacang tanah
Chili flakes
Cili sambal

Cara penyediaan cili sambal:

1. Kisar cili padi merah, cuka, garam dan gula. Siap!
Cara penyediaan kuah:
1. Panaskan minyak di dalam periuk.
2. Tumiskan bahan tumbuk bersama halia hingga garing dan berbau wangi.

3. Masukkan tulang daging ,air, sup bunjut, halia, gula putih, gula melaka, garam, kicap cair dan sos ikan secukupnya mengikut kuantiti masakan.

4. Masukkan ayam rebus yang sudah dicarik halus.
5. Celur mee/bihun/mi segera dan kangkung.

6. Sediakan semua bahan dan boleh dinikmati bersama keluarga.
Memang sedap dan rasa seperti di Thailand. Selamat mencuba!
Sumber: Facebook Maya Miera


Resepi Mee Goreng Basah ‘Berlemoih’ Mulut, Confirm Licin!

Sepanjang 30 Hari Ramadhan ini semestinya yang paling susah untuk difikirkan ialah menu untuk berbuka puasa. Sudah semestinya anda ingin masak menu yang berbeza. Dengan lambakan resepi yang dikongsi oleh semua orang, dan juga ada yang telah menubuhkan satu group khas di akaun media sosial hanya untuk berkongsi resepi antara satu sama lain.
Menu biasa yang  dikongsi pastinya resepi pelbagai lauk yang boleh dimakan dengan nasi. Walaubagaimanapun jika anda sudah jemu hanya berbuka dengan nasi, anda boleh mencuba resepi yang dikongsi oleh Nur Aisya melalui laman Facebook Masak Apa Hari Ni (MAHN). Resepi mee goreng basah yang dikongsi sangat menyelerakan dan juga sesuai untuk dibuat juadah berbuka.

Resepi Mee Goreng Basah

Bahan-bahan untuk 4 orang makan

1. Mee setengah kilo

2. Cili blend 1 senduk (kena banyak.. So cari yang tak pedas la)
*cili blend biasa dah siap blend dengan bawang putih dan merah
3. Sawi
4. Sotong/udang/ayam/daging ikut selera masing masing
5. Sos tiram 2 sudu besar
6. Sos cili 1 sudu besar
7. Kicap manis
(bahan bahan ni saya guna.. Kalau nak tambah tauhu blh je)
Cara-cara memasak :

1. Mula-mula tumis cili blend sampai garing, Macam buat sambal tumis. Cili kena banyak baru kuah pekat cantik…
2. Masukkan ayam/daging. Tunggu sampai ayam masak..tuang kicap, sos tiram dan sos cili.. Tumis lagi sampai pekat.
3. Masukkan sedikit perasa kemudian masukkan mee..gaul rata…masukkan 1 cawan air panas. Baru masukkan sotong dan udang sebab tak nak overcooked..masukkan sawi…
4. Tunggu sampai udang dan sotong masak.
Siap!

Itu dia resepi mudah dan sesuai untuk semua. Senang untuk dimasak dan boleh dijadikan sebagai juadah utama untuk berbuka juga. Selamat Mencuba!
Sumber : Nur Aisya


Resepi Mi Goreng Basah Bungkus Surat Khabar Macam Nenek Buat, Gamit Nostalgia!

Mi goreng berbungkus surat khabar merupakan trend popular sewaktu era 90-an dan sebelumnya. Kini, stail ini masih lagi dibuat tetapi sudah jarang dijumpai dan memang susah nak rasa kesedapan mi goreng yang sebegini.
Justeru itu pada kali ini, penulis ingin membawa anda menggamit nostalgia lama mengenai resepi mi goreng basah berbalutkan surat khabar yang dikongsikan oleh saudara Emee Sham. Ia kaya dengan pelbagai jenis perencah yang boleh membuka selera anda sambil mengenang kenangan lalu.

Baca juga: Ini 3 Jenis Pilihan Terbaik Garam Boleh Guna, Elak Garam Putih ‘Table Salt’
STAIL MI GORENG BASAH TAK LOKEK PERENCAH

Ini abang bukan beli tau, abang masak mee goreng nostalgia. Payah nak dapat rupa mee goreng macam ini sekarang.

Rencah dia kita bubuh sawi, tauge, isi ayam, taqua, telur. Kita bungkus siap dengan paper baru datang kick dia. Kita bubuh juga cabai jeruk (cili jeruk) dengan perahan limau nipis masa kita makan.
Memang surrr baq hang, pebret mak andeh kita ni. Jemput makan geng tak hensem tak apa janji dapor berasap.
RESEPI MI GORENG BASAH

Sepeket mi kuning (lalukan dengan air paip)
Isi ayam
Air rebusan ayam
Telor
Sawi
Tauge
Bawang putih
Bawang merah (tumbuk halus).
Cili kisar
Sos tiram
Sos cili
Tauhu goreng yang dihiris
Kicap lemak manis

CARA MEMASAK:

1. Panaskan sedikit minyak. Gorengkan 2 biji telur, hancurkan kasar dan ketepikan.
2. Tambah sedikit minyak pada kuali dan tumiskan bawang. Biar agak garing.
3. Kemudian masukkan cili kisar dan kacau rata. Tumis sampai cili masak.
4. Dah okay masukan isi ayam dan kacau rata. Biar seketika dan masukkan sos tiram, sos cili dikacau rata.
5. Terus masukkan air rebusan ayam biar mereneh seketika. Kepekatan kuah ikut sukatan memasing.
6. Letakkan kicap lemak manis dan sedikit sahaja kicap masin. Biar mendidih dan masukkan tauhu dan telur.
7. Last masukkan mee dan kacau rata. Bubuh sawi dan tauge kacau rata. Kalau warna kurang, curahkan kicap lemak manis lagi. Kacau rata dan tutup api.
Sumber: Facebook Emee Sham via Masak Apa Hari Ni…(MAHN)


Tips Hilangkan Kapur Dalam Mi Kuning Guna Gula, Barulah Sedap Makan!

Setiap kali menjamah hidangan mi, pasti anda dapat bezakan rasa mi kuning tersebut bukan? Mana tidaknya, ada yang rasanya masih ada rasa kapur dan inilah yang ‘membantutkan’ selera! Oleh itu, ramai mak-mak yang menggunakan cara mencelur dahulu mi kuning dengan air panas supaya dapat mengurangkan rasa kapur tersebut.
Bukan itu sahaja, ada juga tips lain bagi menghilangkan rasa kapur dalam mi kuning ini dengan menggunakan gula. Jom ikuti perkongsian di laman Tiktok ini. Memang menjadi!

Baca juga: Cara Atasi Masalah Perut Kembung Orang Dewasa Ikut Petua Orang Arab, Menjadi!
TIPS HILANGKAN KAPUR DALAM MI KUNING GUNA GULA
1.Leraikan mi kuning tersebut.

2.Masukkan air. Tak kisah air suam atau air biasa.

3.Masukkan sedikit gula perang atau gula putih. Gaul sehingga sebati.

4.Rendam mi tersebut dalam 15-30 minit.

5.Kemudian, basuh sekali lagi dan toskan. Hilang rasa kapur!

Video penuh:

 @aliabangs
Tips Hilangkan Rasa Kapur Pada Mee Kuning. #kitchenhacks #fypシ #foryou #MaxisBiggestSale #tiktokindonesia #tiktokmalaysia
 ♬ Aca Aca Nehi Nehi – 𝐔𝐆𝐈𝐊🇸🇦

Sumber: Tiktok @aliabangs


Resepi Mee Hailam Paling Simple Tapi Serius Sedap Macam Kat Kedai

“Teringin pulak nak makan mee hailam. Kat mana nak cari mee hailam yang sedap agaknya ye…”
Sesekali tu tekak rasa boring nak makan nasi kan. Dapat pekena mee berkuah pun best juga.

Selalunya kita jumpa mee hailam ni pun dekat foodcourt atau restoran tertentu saja.
Sebenarnya tak susah pun nak buat mee hailam dekat rumah tau.

Kalau buat open house pun boleh buat mee hailam ni sebab bahan-bahannya senang sangat dan tak banyak karenah.

Bagi mak-mak yang balik kerja tak tahu nak masak apa, dan tekak tu rasa tak mahu makan nasi boleh la cuba resepi mee hailam simple tapi sedap oleh Puan Nor Azizah Abdul Razak ni.
Resepi Mee Hailam Simple Tapi Sedap
Bahan-bahan

3 ulas bawang putih
Biji lada hitam
1 kiub pati ayam
Kicap pekat
Ayam / daging / fishball / fishcake / sotong / udang
Sayuran – sawi, cendawan, baby jagung, carrot, kobis bunga, dll
Mee kuning

Cara-cara
1.Tumbuk
Mula-mula tumbuk 3 ulas bawang putih dengan biji lada hitam.
2. Tumis
Kemudian tumis bahan yang dah ditumbuk tadi.
Sambil tu masukkan sekali dengan kiub pati ayam.

3. Masukkan Air & Kicap Pekat
Bila dah bau wangi, masukkan air setengah periuk.
Masukkan kicap pekat 1 senduk kecil dan kacau.
Kicap pekat ni bolehlah nak guna jenama apa pun tak apa asalkan kicap pekat.

4. Masukkan Ayam & Fishball
Seterusnya masukkan ayam + fishball + fishcake. Kalau nak ganti dengan udang / daging / sotong pun boleh. Ikutlah citarasa masing-masing.
Kacau dan tunggu isinya masak.
5. Masukkan Sayur
Bila bahan-bahan tadi dah masak, masukkan sayur yang dah dibasuh.
Sayur ni semua saya masukkan macam ni:

sawi – asingkan batang dan daun. Daun sawi saya masuk akhir sekali masa tutup api tu. Sebab takmau daun jadi layu sangat
cendawan – saya guna yang dalam tin. Kalau nak potong nipis pun boleh, saya potong 4 saja.
baby jagung – potong kecil
carrot – potong memanjang
bunga kobis – potong kecil

6. Pekatkan Kuah
Bila dah gaul semua sayur tadi, sekarang kita pekatkan sikit kuahnya.
Caranya masukkan 2 sudu tepung jagung yang dah dibancuh dalam air.
(Mesti bancuh dalam air dulu tau, kalau masuk terus nanti dia jadi berketul ketul).

7. Perasakan
Kacau semua bahan dan rasa dulu, kalau kurang masin tambah sedikit garam halus.
Kalau kuah agak pekat tambah sedikit air.
Kuah mendidih dan semua bahan dah masak tutup api dan masuk kan daun sawi. Saya masuk akhir sekali sebab tak mau daun tu layu sangat.

8. Tabur Daun Sup, Cili & Bawang Goreng
OK dah siap!
Boleh tabur daun sup + bawang goreng hirisan cili ikut suka. InsyaAllah sedap.

Mudah kan?
So lain kali bolehlah buat sendiri dekat rumah je. Memang puas hati masak sendiri sebab macam-macam isinya tu boleh bubuh ikut suka kita.
Tak payah pening kepala nak cari kedai makan mee hailam lagi. Satu famili boleh makan ramai-ramai.
Selamat mencuba!
*Resepi mee hailam ini dikongsikan oleh Puan Nor Azizah Abdul Razak menerusi Facebook. Ia telah disunting dan diterbitkan semula dengan kebenaran. Sebarang pertanyaan boleh rujuk post asal beliau di SINI.


Mudahnya! Ini Resepi Mee Kari Chinese Style Yang Sedap & Pantas Disediakan

“Eh, kawan-kawan abang nak datang rumahlah malam ni. Nak masak apa yang simple tapi sedap?”
Kadang-kadang tetamu nak datang bagi short notice, kita pun tak ada idea nak sediakan menu yang menarik. Nak pergi beli dalam kuantiti yang banyak, macam lambat pula nak menunggu. Apa kata cuba buat Mee Kari Chinese Style seperti yang dikongsikan oleh Puan Mar Rahmat. Memang mudah dan cepat ini. Sedap tau!

Resepi Mee Kari Chinese Style Yang Cepat, Mudah & Sedap
Bahan-bahan
Bahan Kuah

Halia
Bawang putih
Daun kari
Cili kisar 1 senduk
Rempah kari daging 2 paket kecil
Santan RM2 (lebih kurang 200g)
Ayam 1/2 ekor dipotong kecil
Sedikit kerang
Daun kesum (daun laksa)
Fish ball / fish cake

Bahan Lain

Mee kuning
Telur rebus
Sawi & tauge yang dicelur

*Semua gambar di bawah ni saya masak untuk 100 orang tapi resepi di atas ini hanya untuk 4-5 orang makan saja, macam 1 famili.

Cara-cara
1. Mula-mula tumis halia, bawang putih dan daun kari hingga wangi.
2. Kemudian, campurkan cili kisar dan rempah kari daging. Masak sampai wangi.
3. Seterusnya masukkan santan dan ayam. Biarkan sampai masak.
4. Lepas tu masukkan air lebih kurang 1/3 periuk. Tunggu hingga mendidih.
5. Perasakan dengan garam dan gula.
6. Akhir sekali letak kerang, daun kesum, fish ball dan fish cake.
7. Siap! Boleh makan dengan mee kuning, sawi & tauge yang dicelur dan telur rebus.

Senang Sangat, Tapi Memang Sedap!
Memang simple kan cara nak buat Mee Kari Chinese Style macam ni?
Lain kali tak perlu kalut lagi kalau tetamu datang. Sebab kebanyakan bahannya pun dah ada di rumah dan senang nak cari di kedai runcit berdekatan.
Rugi kalau tak cuba resepi mee kari yang special ni tau. Aromanya saja dah cukup menggoda, tambah pula kalau ada daun kesum. Sekali makan, mesti asyik teringat nak makan lagi lepas tu. Sesuai untuk open house, majlis-majlis, ataupun sekadar hidangan santai di rumah.
Selamat mencuba!

*Resepi mee kari chinese style ini dikongsikan oleh Puan Mar Rahmat melalui Facebook. Ia disunting dan diterbitkan semula dengan kebenaran. Untuk sebarang pertanyaan atau tips lain, bolehlah follow post asal beliau di SINI.


Resepi Mee Kicap Viral, Sedap Bila Tumis Dalam Minyak Bawang Merah & Putih

Selalu kalau pergi kedai makan mee goreng memang antara menu favourite untuk order. Betul tak? Padanan cili kisar pedas dan dicampurkan dengan bahan lain membuatkan mee goreng itu lebih sedap.
Apa kata, kita cuba masak mee tetapi dengan resepi baharu iaitu mee kicap. Hanya menggunakan tiga bahan untuk sos dan menariknya, mee kicap lebih sedap kerana ditumis dalam minyak bawang dan merah. Wah, wajib try tu!

Baca juga: Resepi Bergedil Biskut, Snek Minum Petang Lain Daripada Lain!
RESEPI MEE KICAP VIRAL, SEDAP TUMIS DALAM MINYAK BAWANG
Ada peminat mee kicap tak dekat sini? Saya share resepi mee kicap dimasak dalam minyak bawang merah dan bawang putih. Sedap sangat, bertambah-tambah adik-adik saya makan.

Bahan-bahan

5 biji bawang merah kecil – hiris nipis
3 ulas bawang putih – hiris nipis
1 sudu teh serbuk cili
1 mangkuk ayam – potong dadu
Fish cake – hiris nipis
300g mee kering – lebih kurang 7 keping
1/3 cawan minyak
1/2 cawan air
Sayur kegemaran

Bahan sos (campur dalam mangkuk)

3 sudu besar kicap pekat manis
3 sudu besar kicap cair
1 sudu besar minyak bijan

Cara penyediaan:
– Sebelum mula menumis, mee kering ni kena rebus dulu. Boleh guna jenama kesukaan. Angkat dan toskan mee bila mee dah masak.

– Sekarang kita sediakan minyak bawang merah dan bawang putih. Panaskan minyak, goreng bawang merah dan bawang putih sehingga keperangan.

– Angkat bawang goreng dan toskan. Jangan tutup api, perlahankan saja.

– Dalam minyak yang sama, terus tumis serbuk cili. Kemudian masukkan isi ayam dan fish cake. Tumis sampai ayam masak.

– Masukkan sayur kegemaran. Boleh tambah kobis/lobak merah/pak choy.

– Tambah 1/2 cawan air.

– Tambah mee yang telah direbus tadi.

– Masukkan bahan sos dan masukkan bawang merah dan bawang putih yang telah digoreng tadi. Gaul sebati.

Siap. Senang kan? Kalau anak-anak nak makan pun boleh, kurangkan chili flakes. Selamat mencuba!
Sumber: Facebook Ana Farhana


Cara Buat Mee Sizzling Di Rumah Tanpa Hot Plate. Sebiji Macam Kat Food Court

“Fuh, tiba-tiba teringin nak makan mee sizzling macam dekat food court tu. Tapi malasnya nak keluar. Macam mana nak buat mee sizzling tu sendiri ye? Kalau tak ada hot plate jadi ke?”
Sebenarnya ada cara mudah nak buat mee sizzling dekat rumah walaupun tanpa menggunakan hot plate.

Dengan resepi mee sizzling mudah oleh saudari Eida Ilham ini, sesiapa pun boleh memasaknya di rumah.
Lagi best, kita boleh makan puas -puas dan bubuh bahan yang kita suka. Confirm puas hati!

Bagi yang tak ada yee mee, boleh je guna mee kuning. Kalau tak ada juga, gunalah kuey teow, bihun, mee lidi, atau apa-apa mee yang anda suka. Makan dengan nasi pun ‘jadi’!

Terpulang pada citarasa masing-masing. Ok jom kita tengok bahan dan resepi selengkapnya di bawah ini.
Resepi Mee Sizzling Simple Tanpa Hot Plate
Bahan-bahan

Yee Mee / Mee kuning
* 3 biji bawang merah (hiris)
* 5 biji bawang putih (hiris)
* 1 inci halia (hiris)
* 5 tangkai cili kering (gunting kasar)
Ayam (potong kecil)
Cendawan shitake (rendam & potong 4)
Sos tiram 6 sudu
Kicap pekat (agak-agak)
Kicap cair 2 sudu
1 Kiub ayam
3 sudu kecil tepung jagung (bancuh dengan air)
Garam / gula secukup rasa
Minyak bijan (optional)
Serbuk lada hitam (optional)
Sawi (celur)

Cara-cara
1. Tumis
Mula-mula sekali, tumis kesemua bahan bertanda * dengan minyak.

2. Masukkan Ayam
Bila dah naik bau, masukkan ayam.
3. Perasakan Kuah
Agak-agak ayam dah separa masak, boleh masukkan air, sos tiram, kicap pekat, kicap cair, garam, gula dan kiub ayam.

4. Masukkan Cendawan
Seterusnya bila semua bahan dalam kuali dah mendidih, baru masukkan cendawan.
5. Pekatkan Kuah Dengan Tepung Jagung
Kalau nampak ayam dah masak, kecilkan api dan masukkan bancuhan tepung jagung untuk pekatkan kuah.
3 sudu kecil tepung jagung bancuhkan dengan setengah cawan air. Bancuh dulu lepas tu baru tuang dalam periuk. Kacau sampai pekat taknak bagi berketul.
Bila kuah likat, tutup api.
6. Bubuh Mee
Bila nak makan tapi tak ada pinggan sizzling tu, boleh guna cara ni.
Untuk yee mee, rendam kejap dalam air suam. Jangan lama-lama nanti kembang sangat tak sedap.
Masukkan 2 senduk kuah sizzling dalam kuali. Pecahkan telur. Tunggu telur separuh masak dan tuang dalam pinggan berisi yee mee.
Kalau guna mee lain pun samalah. Boleh sesuaikan ikut citarasa kita.
Akhir sekali, letak sawi yang dah dicelur.

Siap!
Dah siap, boleh makan panas-panas dengan cili potong. Nyumsss!
Beginilah hasilnya. Kali ni saya guna mee kuning je sebab stok yee mee dah habis.

Mudah kan? Boleh rujuk video di bawah ini kalau nak lagi faham.
Cukup lengkap step-by-step dari awal hingga habis.

56381291_417200402376038_4687097037030686720_n
Selamat mencuba.

* Resepi mee sizzling ini dikongsikan oleh Puan Eida Ilham menerusi Facebook. Ia disunting dan diterbitkan semula dengan kebenaran. Untuk lebih banyak perkongsian atau sebarang pertanyaan, boleh rujuk post asal beliau di SINI.


Lebih 32K Perkongsian FB, Ini Resepi Lengkap Mi Wantan Viral Anda Wajib Cuba!

Makanan Cina atau Chinese Cuisine sememangnya menjadi kegemaran orang ramai di dalam negara kita. Bukan sahaja rasa dan kepelbagaian menu yang sedap sedpa belaka, malah untuk anda yang kurang gemar makanan pedas juga pasti tidak ketinggalan menjadikan makanan Cina di dalam senarai.
Antara yang mendapat tempat di hati orang ramai tidak kira bangsa adalah mi wantan atau juga dikenali sebagai mi kicap. Sedap namun agak sukar juga untuk kita jumpa kedai halal yang menjual juadah ini.Jadi, apa kata kita buat sendiri di rumah supaya anda boleh tambah mi wantan ini berpinggan-pinggan!

RESEPI MI WANTAN PALING SEDAP!
1. Mula-mula dapatkan dulu wantan mee. Dah ada cop halal jakim tu dah ler. Kekadang melayu ni pelik sikit…nampak je seketul-seketul dua tulisan cina…mula lah meroyan.

2.Kemudian bahan pertama kena buat adalah minyak bawang putih serta bawang putih goreng. Ni dah banyak kali ajar, takkan nak kena suap selalu? Cari sendiri….Hehe

3. Lepas dah siap minyak bawang, get ready sup dia dulu. Sebab kita perlukan cecair sup ni dalam kicapnya nanti.Sup simple je, rebus air, buh chicken stok, lada sulah dan letaklah bahan² stimbot tu. Last sekali titiskan minyak bijan sikit dan minyak bawang.

4. Ok let’s get ready for the kicap. Ada setengah orang dia tak masak kicap ni, terus bancuh. Pun boleh…ikutlah selera masing-masing. Amik minyak bawang tadi, tumis 2 sb kicap cair, 1 sb kicap karamel, letak sedikit gula.

5. Lepas tu amik sikit sup yang dah dibuat tadi dan campurkan ke dalam kicap. Perfect!

6. Perap sekejap isi ayam, lebih elok bahagian chicken chop. Perap dengan cili blend, gula, bawang putih, kicap cair, serbuk cili dan apa-apa rempah herba korang nak bedal, bedal je lah. Perap sejam, lepas tu boleh lah bakar ke goreng ke grill atas non stik pan.

7. Ya Aullohhh…sedap bangat ni dong. Sedang gue ngobrol sama isteri, gue terleka hampir-hampir gak sedar gue ingin merasain secubit isi ayam ini. Gue enggak bisa tahanin puasa gue. Harus sentiasa ingatin sorga yang sedang menanti ya teman-teman sekalian. Tahan ya ibu bapak sekalian….Haha..

8. Wantan mee ni bila keluarkan dari plastik, dia dalam keadaan bergumpal seketul. Leraikan dulu sebelum celur…didihkan air dalam periuk, titiskan minyak kemudian baru celur. Sambil tu kacau-kacau taknak bagi dia melekat. Celur la dalam 10 saat…lepas tu celup dalam air sejuk dan toskan. Baru helok tekstur mee ni.

9. Dahlah malas lah nak taip…aku pulak jadi lapar tengok-tengok gambar bila nak edit caption. Haha. Korang tengok sayur tu sos tu paham-paham sendiri lah.

10. Siap!

*Selamat mencuba!
Sumber: Wan Luqman


[FOTO] Wanita Kongsi Koleksi Menu Bekal Kerja Dapat 13K Shares, Semua Macam Di Kampung!

Oleh kerana harga makanan yang dijual semakin meningkat kerana peningkatan harga barangan, ramai dalam kalangan kita yang memilih untuk membawa bekal makanan sendiri apabila ke tempat kerja. Namun, pasti juga ada hari yang anda akan kebosanan dan buntuk untuk masak menu apakah yang menarik untuk dimakan di tempat kerja. Nak masak apa ya?
Baca juga: Cara Buat Buttermilk Chicken Viral, Guna Resepi Ini Mesti Menjadi!

WANITA KONGSI KOLEKSI MENU BEKAL KERJA
Mungkin ramai yang memilih masak menu yang ringkas sahaja, namun tidak kepada wanita ini. Terdapat satu perkongsian menu bekal ke tempat kerja yang mendapat sambutan ramai sehingga 13 ribu shares di laman Facebook! Kalau tengok menu-menu yang dimasak semuanya sedap-sedap belaka!
1.NASI PUTIH, SAMBAL UDANG, IKAN MASIN DAN TAUGEH GORENG

2.NASI PUTIH, IKAN MASAK CUKA, SALAD

3.NASI PUTIH, IKAN GORENG, SAMBAL BELACAN DAN SAYUR TUMIS

4. NASI PUTIH, UDANG GORENG KUNYIT, TELUR MATA

5.NASI PUTIH, IKAN GORENG, SAMBAL BELACAN, SAYUR TUMIS

6.NASI PUTIH, IKAN BAKAR, ULAM & TERUNG BAKAR, AIR ASAM

7.BIHUN GORENG

8.NASI GORENG KAMPUNG

9.NASI PUTIH, AYAM GORENG, BROKOLI & CENDAWAN GORENG

10. NASI PUTIH, SAMBAL TUMIS IKAN BILIS, TELUR MATA, SALAD

11. NASI PUTIH, SOTONG MASAK PEDAS, SAYUR TUMIS

12.NASI PUTIH, SAMBAL SOOTNG, SAYUT TUMIS DAN BUAH NAGA

13.NASI PUTIH, SUP IKAN, KIMCHI DAN SALAD

Sedap-sedap semua menu, ada yang nak cuba macam ini tak?
Sumber: Nazha Ishak


Resepi Mi Goreng Mamak Versi Basah & Pedas, Sedap Menyengat!

Mi Goreng Mamak bukan menu makanan asing lagi buat rakyat Malaysia. Ianya sentiasa mendapat permintaan tinggi apabila berada di kedai mamak kerana ianya penuh dengan inti seperti telur dan tauhu. Rasanya juga pedas dan manis, kena dengan selera kita.
Bagi penggemar mi goreng mamak pasti teringin mencuba masaknya dirumah bukan? Namun, bila cuba buat rasanya kurang menjadi, tesktur mi tak lembab dan warnanya kurang naik.

Anda tak perlu risau lagi kerana Shahmlah JD telah berkongsi resepi rahsianya cara membuat mi goreng mamak yang pedas dan basah. Resepi beliau ini telah mendapat banyak perkongsian di Facebook tau. Jadi mari cuba buat di rumah!
Baca juga: Resepi Jagung Cawan Lemak Manis Cheese Tanpa Kukus, Meleleh Air Liur!

RESEPI MI GORENG MAMAK VERSI BASAH & PEDAS

Mee Goreng Mamak versi basah dan pedas.
Ramai saudara-saudari yang mintak resepi hari itu. Minta maaf sebab lambat update resepi. Hari ini saya update dengan resepi penuh seperti di bawah.
Ada yang bertanya macam mana nak salut mee seperti di dalam gambar, so saya dah bagi tekniknya sekali. Yang penting bahan-bahan yang dikasar untuk aroma dan rasa. Saudara-saudari yang ingin mencuba boleh lah ya.
BAHAN-BAHAN:

600g Mi kuning
1 Bawang besar
5 Ulas bawang putih dikupas dan dihancurkan
1 Tomato dihiris
3 Biji telur saiz besar
2 Cili hijau dihiris
2 Tauhu dipotong kecil
10 Fish ball dipotong separuh
Sawi
3 Sudu besar sos tiram
3 Sudu besar kicap pekat
3 Sudu besar bawang goreng
2 Sudu besar kacang tanah goreng dan dikisar kasar
2 Cawan air (cawan pengukuran)
Garam secukup rasa

BAHAN-BAHAN DIKISAR:

8 Ulas bawang putih
1 Bawang saiz kecil
15g Ikan bilis
5g Udang kering
5 Cili kering (sesuaikan mengikut keinginan anda)

CARA MEMASAK:
1. Dalam kuali masukkan minyak. Sebaik sahaja minyak panas tambah bawang putih yang dihancurkan dan goreng sehingga aromatik.
2. Kemudian masukkan bawang yang dihiris dan goreng sehingga keperangan.
3. Masukkan tauhu dan bebola ikan. Anda boleh menambah apa-apa bahan-bahan lain seperti udang, sotong, etc mengikut citarasa sendiri. Goreng bahan-bahan hingga warna keemasan.
4. Masukkan bahan-bahan yang dikisar dan tomato. Kacau hingga sebati.
5. Masak sampai pecah minyak.

6. Sebaik sahaja pecah minyak, tuang 2 cawan air dan biarkan ia mendidih.
7. Sebaik sahaja ia mula mendidih tambah telur. Biarkan sebentar dan kacau perlahan-lahan.
8. Kemudian tambah mi, sos tiram, kicap pekat dan garam secukup rasa. Garam biar kurang sikit dari biasa sebab ada udang kering dan ikan bilis dalam bahan-bahan yang dikisar tadi.
9. Kacau hingga sebati dan biarkan hingga mi masak
10. Sebaik sahaja mi telah masak dan air sudah berkurangan, masukkan bawang goreng, cili hijau dan kacang tanah yang telah dikisar. Kacau hingga sebati.
11. Mee Goreng Mamak sedia untuk dihidangkan.
Cara memasak dengan gambar di Delicately Flavoured.

Dah siap! Sangat mudah bukan untuk anda buat selepas ni, boleh la juga menjamu tetamu di rumah nanti. Selamat mencuba dan menjamu selera.
Sumber: Facebook Shahmlam JD via Masak Apa Hari Ni..(MAHN)


Resepi Mi Kari ‘Chinese Ipoh Style’, Senang & Tak Perlu Banyak Bahan Rempah

Dah tiada idea nak masak apa berbuka nanti? Mi kari ‘Chinese Ipoh Style’ yang dikongsikan oleh Puan Dora Nurlaily KJ ini sangat ringkas untuk dimasak di rumah. Tidak memerlukan bahan rempah yang banyak pun. Apa yang ada dekat dapur tu dah boleh guna buat masak hidangan ini.
Mari cuba resepi di bawah.

Baca juga: Resepi Nasi Kacang Kuda Viral, Masakan Indo-Pakistani Yang Confirm Anak Jatuh Cinta!
RESEPI MI KARI ‘CHINESE IPOH STYLE’, SENANG & TAK PERLU BANYAK BAHAN REMPAH

Dah asar ni mesti semua kalut-kalut nak masak menu berbuka kan. Kita share menu mee kari style chinese ipoh yang tak banyak bahan rempah. Campak-campak bahan yang ada kat rumah je. Sedappppp. Simple is the best.

RESEPI MI KARI STYLE CHINESE IPOH

BAHAN A (DIKISAR HALUS):

Bawang merah 4 ulas.
Bawang putih 3 ulas.
1 genggam ikan bilis.
1 batang serai dititik.

BAHAN B:
4 sb Rempah kari ikan.
1 sb cili kisar (ikut suka nak pedas mana).
1 kotak santan kara.
Segala jenis fishball fishcake tofu kosong.
Kiub ayam 2 ketul.
Garam & gula.
Serbuk perasa
BAHAN C (HIASAN):

Taugeh tak perlu celur.
Daun bawang.

CARA PENYEDIAANNYA:

1. Panaskan minyak dan goreng serai smpai naik bau.
2. Masukkan bahan kisar. Tumis sampai naik minyak.
3. Masukkan rempah kari dan cili kisar yang dah dibancuh air. Tumis 3x kering air.
4. Tambah air secukupnya + 1 kotak santan kara, kiub ayam, garam, gula.
5. Masukkn segala jenis fishball & tofu kosong. Masak hingga mendidih.

Ps: Minyak jangan banyak, sebab nak makan dengan mee, nanti cepat muak. Kuah kari ni kena cair-cair je tau. Cukup rasa rempah & santannya. Ngam kalau makan dengan pucuk ikan goreng.
Sumber: Facebook Dora Norlaily KJ via Masak Apa Hari Ni..(MAHN)


Resepi Mi Kari Viral, 1 Jam Je Dah Siap & Hasil Memuaskan!

Selain makanan khusus raya seperti rendang, ketupat, nasi impit dan kuah kacang, menu mi kari juga menjadi pilihan utama tuan rumah untuk menjamu tetamu ketika berhari raya.
Hidangan mi kari sangat mudah dan bahan-bahan juga boleh diubah tambah dan tolak mengikut selera anda. Begitu juga dengan perkongsian resepi seorang bapa kepada 3 anak ini yang telah peroleh 1.8K perkongsian ketika ini di laman sosialnya.

Hanya peruntukkan 1 jam sahaja di dapur.
Baca juga: Resepi Kuah Kacang Pekat Viral, Makan Bersama Nasi Impit Pasti Terangkat!

RESEPI MI KARI VIRAL, 1 JAM JE DAH SIAP & HASIL MEMUASKAN!

Gais, kalau bini kau minta nak makan mee kari dan dia suruh kau yang buat, maka janganlah kau gundah yer. Dengan lidah yang lancar lagi fasih kau jawab “Bagi abang sejam yer yang!”
Terus kau start motor ke kedai dan beli bahan ni.
BAHAN-BAHAN:
Ini je bahan-bahan dia. Rempah kari tu yang paling penting. Beli di sini.

1 paket mee kuning – boleh ganti dengan spaghetti.
400 gram kerang yang dah siap kupas. Yang frozen tu pun ok. Kalau takde kau kupas sendiri.
1 ketul isi ayam.
8 ekor udang saiz sederhana.
1 ikat kacang panjang.
1 genggam taugeh – kalau bini kau tak makan tak payah beli. Hormati taste dia.
1 ikat sawi – kalau kau tak kenal mohon kau tanya orang.
1 pek fishball – kau cari kat bahagian sejuk beku.
1 pek fishcake – sama seperti di atas.
1 pek tofu goreng – kau tanya orang lah kalau tak kenal.
1 ketul kiub pati ayam.
2 ranting daun kari, biar banyak takpe.
1 pek kecil serbuk kari daging Cap O.
1 pek kecil serbuk kari ikan Cap O.
1 kotak santan.
1 sudu kecil pes asam jawa.
5 ulas bawang putih.
3 ulas bawang merah.
1 inci halia.
1 kulit kayu manis.
2 kuntum bunga lawang.

Banyak jugak kau nak kena beli. Tu pun aku dah skip banyak bahan, semata-mata nak bagi kau senang. Make sure semua ada okeh.
Kau jangan lama-lama kat kedai tu, ada sejam jer ni nak masak ni.
Sampai rumah kau solat taubat dulu 2 rakaat pastu terus masuk dapur. Benda senang je ni, jangan susah hati. Kau boleh pegang phone sebelah dan sebelah lagi masak dengan bergaya.
PENYEDIAAN MI KARI KUAH PEKAT YANG MUDAH
Cara nak buat dia:
Kisar bawang putih dan bawang merah. Campur kedua rempah kari tadi dan jadikan pes.
1. Kau kisar bawang putih, bawang merah dan halia.
Tumiskan bahan kisar bersama daun kari dan juga kulit kayu manis dan bunga lawang.
2. Pastu panaskan minyak dalam 5 sudu macam tu dalam periuk besar sikit dan tumis bahan kisar dan kulit kayu manis, bunga lawang dan daun kari sampai naik bau.
Pastu masukkan pes kari dan kacau sampai naik bau. Pastu tambah air.
3. Kau campurkan rempah kari ikan dan daging dalam bekas tambah air dan jadikan pes pastu masukkan dalam periuk tumis tadi. Tumis sampai bau sedap dan pecah minyak.
Dah tu masukkan pes asam jawa. Kacau sebati.
4. Kemudian masukkan sedikit air, kacau sebati dan masukkan asam jawa. Kacau sebati biar didih.
Terus masuk semua ayam, udang, kerang, fishball, fishcake, tofu.
5. Dah didih kau masukkan fishball, fishcake, tofu goreng, udang, ayam dan kerang dan kau kacau sebati.
Tambah santan dan kacau sebati dan biar didih. Tambah air jika nak kuah banyak lagi.
6. Pastu masukkan santan dan biar didih.
Masukkan kiub pati ayam dan sedikit garam.
7. Dah didih masukkan kiub pati ayam dan 1 sudu kecil garam. Kacau dan tambah air ikut banyak mana kuah kau nak. Pastu rasalah dan adjust lah masin masam dia tu.

Siappp.
Kau celurlah mee, sawi dan taugeh dan masukkan dalam mangkuk. Pastu ceduklah kuah yang kau buat dengan penuh perasaan tadi tu.
Hiaslah dengan potongan limau, telur rebus, cili merah potong atau paling best kalau ada sambal tumis.
Fuhhh, bini kau peluk tak lepas okeh.
Nak sedap, sila guna Rempah Kari Ikan dan Rempah Kari Daging Cap O keluaran MAKER Recipe yang boleh dibeli di kedai, pasaraya dan Shopee.
Itu kalau wife kau minta lah. Kalau tak kau jangan cari penyakit.
Sumber: Facebook Khairul Abdullah


Resepi Mi Kicap ‘Sebijik’ Macam Di Restoran Cina, Semudah ABC!

Bila berkunjung ke restoran makanan cina, salah satu menu yang selalu mendapat perhatian adalah mi kicap. Menunya sangat simple tapi mempunyai rasa yang cukup enak dan sangat sesuai dimakan oleh segenap usia. Sebenarnya, mudah juga untuk anda buat mi kicap ini di rumah dan hidangkan kepada seisi keluarga. Jom kita try!
Baca juga: 8 Jenis Buah Bagus Untuk Otak Anak Supaya Tak Mudah Lupa

RESEPI MI KICAP SEMUDAH ABC!
Bahan-bahan

-Yee mee

-Bawang putih tumbuk/cincang
-Lada sulah
-Sos tiram
-Minyak bijan
-Kicap pekat
-Tepung jagung
-Sayur sawi pak choy
-Carrot
Cara-caranya pun mudah!
1.Mi sayur sawi & carrot direndam beberapa minit dengan air panas.

2.Ayam diperap dengan sos tiram, kicap dan lada sulah. Kemudian goreng.

3.Daun bawang ,chili sebagai hiasan..

Siap! Dah boleh makan!
Sumber: Shamsila Abd Rahim


Resepi Mi Kicap Homemade Paling Simple, Buat Sendiri Lagi Puas Hati!

Mee kicap antara hidangan popular dan disukai ramai. Kalau sekali cuba, pasti anda tertanya-tanya resepi mi kicap kerana buat sendiri di rumah lebih puas hati dan sedap.
Sebenarnya, mudah sahaja untuk menyediakan mee kicap ini. Jom ikuti perkongsian lengkap resepi di bawah. Rugi kalau tak cuba!

Baca juga: Roti Telur Spesial Guna 1 Bahan Rahsia, Tak Sangka Hasilnya Memang ‘Padu’!
RESEPI MI KICAP HOMEMADE, LEBIH PUAS HATI KALAU BUAT SENDIRI

CARA PENYEDIAAN SUP:

1. Tumis bawang putih dan masukkan air.
2. Kemudian tambahkan fish ball. Perasakan garam dan gula.
CARA PENYEDIAAN KUAH KICAP:
1. Tumis bawang putih menggunakan minyak masak dan sedikit minyak bijan. Tumis hingga keperangan.
2. Kemudian, masukkan kicap pekat, kicap manis, sos tiram, gula perang dan garam. Seimbangkan rasa, mana yang kurang boleh tambah mengikut cita rasa anda.
3. Masukkan tepung jagung yang dibancuh untuk pekatkan kuah. Kacau hingga mendidih.
CARA PENYEDIAAN PERAPAN AYAM:
1. Campurkan lada sulah, kicap pekat, kicap manis dan garam. Perap ayam selama 15 hingga 20 minit sebelum digoreng.

Cara penyediaan mi kicap:
1. Celur mi wantan atau mi kering sehingga masak.
2. Kemudian, gaulkan dengan kuah kicap yang disediakan tadi.
3. Goreng ayam dan potong.
Sedia untuk dihidangkan bersama sup panas.
Memang puas hati dan sedap. Selamat mencuba!
Baca juga: Jangan Kecewa Kalau Masakan Terlebih Masin, Masukkan Sahaja 8 Bahan Ini
Sumber: Facebook Qasih Jue Aisya


Resepi Mi Kuah Tulang Viral, Boleh ‘Standby’ Untuk Juadah Bulan Puasa!

“Nak makan apa eh, dah bosan dah makan nasi…”
Juadah seperti mi rebus atau mi tulang sudah semestinya popular dalam kalangan rakyat Malaysia terutama sekali jika anda berada di negeri Johor. Katanya juadah ini sangat mudah untuk didapati dan rasanya lebih pekat dan enak berbanding tempat lain. Namun, bagi anda yang sudah bosan jadikan nasi sebagai juadah utama, anda boleh cuba menu mi kuah tulang untuk seisi keluarga. Nak standby menu ini untuk bulan Ramadan akan datang pun boleh juga!

Bahan-bahan mi rebus kuah tulang

Ubi keledek 2 biji (periuk kecik ye) sis buat periuk besar tu pasal ubi banyak)

Tulang/daging

Ubi kentang 4 biji
Kiub ayam
Sos tiram
Sos cili
Sos tomato
Gula batu
Bahan blend:
Udang kering
Bawang besar 1 biji
Bawang putih
Halia
Bahan mee dan hiasan

Bahan kuah

Blend bwg besar,udang,bwg putih,halia
Blend cili kering rebus
Blend ubi
1. Rebus ubi…

2. Dah empuk…tos kan dan blend…

3. Rebus daging/tulang….sis rebus dalam rice cooker je…tak yah buh sudu bagai nak bagi empuk…

4. Dah empuk….tos kan isi daging…air rebus jangan buang…nanti nak guna…

5. Panas kan minyak. Tumis bahan blend smpai wangi…

6. Masuk kan cili blend, biar pecah minyak…

7. Masukkan ubi yang blend tadi…

8. Masukkan kiub ayam, sos tomato, sos cili, sos tiram

9. Dan masuk gula batu, garam….kacau-kacau….biar jap…

10. Masuk kan tulang daging dan air daging.

11. Siap!

*Sedapnya!
Sumber: Nur Sarah


Resepi Mi Kuning Buatan Sendiri, Tanpa Guna Mesin. 4.2K Perkongsian!

Buat penggemar mi kuning kalau anda kehabisan stok di rumah dan tak sabar nak menikmatinya, apa kata anda cuba buat sendiri di rumah. Uniknya untuk membuat mi kuning kali ini tidak perlu menggunakan mesin!
Hanya menggunakan jari-jemari anda sahaja. Jom cuba resepi mi kuning bersama resepi mi daging yang dikongsikan oleh Puan Siti Aisyah di bawah. Walahhh!

Baca juga: Papa Kongsi Resepi Nasi Hujan Panas, Panjang Gebu & Elok Kejadiannya!
RESEPI MI KUNING, DARI AIR TANGAN SENDIRI
Gambar: Hasil mi kuning buatan sendiri yang belum dicelur.

Siapa-siapa yang nak buat mi tapi tak ada mesin untuk buat mi tu jangan risau. Boleh buat sendiri.

Saya selalu buat cara manual macam ni walaupun ada je mesin mi dekat rumah. Saja suka buat macam ni.
RESEPI MI KUNING TANPA GUNA MESIN!
BAHAN-BAHAN MI KUNING:

Tepung gandum ½ kg.
Air (saya agak-agak je, tuang sikit-sikit).
Pewarna kuning/kunyit.
Telur 1 biji.
Garam sikit.

Campur semua bahan, uli tapi jangan lembik sangat. Cara-cara boleh tengok gambar dekat bawah.
CARA-CARA MEMBUAT MI KUNING TANPA MESIN:

1. Uli macam ini.

2.Canai senipis mungkin.

3. Tabur tepung nak elak doh melekat masa potong.

4. Lipat macam ini dan tabur tepung lagi.

5. Potong dua kemudian tindihkan macam ini.

6. Potong nipis-nipis.

7. Lepas potong terus leraikan macam ni takut melekat.

8. Jadi macam ni.

9. Mi kuning yang dicelur.

10. Pastikan tidak celur mi kuning sehingga lembik sangat ye.
MI KUNING BUATAN SENDIR DAH SIAP!

Lepas celur letakkan di dalam bekas. Gaul dengan minyak sikit. Kalau tak letak minyak nanti takut melekat. Ok, dah siap! Bolehlah buat apa-apa menu yang kita nak.
RESEPI MI DAGING!
Haaa siap dah menu tengah hari ini iaitu mi daging. Mak saya buat kuah dan saya buat mi. Alhamdulillah, sedap!
BAHAN-BAHAN KUAH:

Daging
*Bawang merah
*Bawang putih
*Halia
*Cili kering
*Udang kering
Jintan manis
Jintan putih
Ketumbar
Keledek
Garam
Gula
Aji

BAHAN-BAHAN LAIN:

Daun sup
Daun bawang
Bawang goreng
Cili merah
Tauhu goreng
Telur rebus
Taugeh

CARA-CARA BUAT AIR REBUSAN DAGING & KELEDEK:
1.DAGING
Rebus. Bila daging dah masak, sejukkan daging, hiris daging nipis-nipis. Air rebusan daging simpan untuk masak kuah nanti.
2. KELEDEK
Rebus sampai empuk. Sejukkan dan lenyek atau kisar.
CARA-CARA BUAT KUAH:
1. Kisar bahan bertanda *
2. Panaskan minyak dan tumiskan bahan yang telah dikisar.
3. Masukkan jintan manis, jintan putih dan ketumbar yang dah disangai dan dikisar halus. Tumis semua sampai pecah minyak.
4. Masukkan daging. Kacau-kacau. Biarkan sekejap.
5. Masukkan air rebusan daging dan keledek yang dah dikisar.
6. Masukkan garam dan gula secukup rasa. Biarkan sampai mendidih. Dah masak, dah cukup rasa, bolehlah tutup api.
Ok, siap dah kuah!
Selamat menjamu selera dari hasil air tangan mi anda bersama menu yang disukai!
Sumber: Facebook Nama Saya Siti Aisyah via Masak Apa Hari Ni..(MAHN)


Resepi Mi Segera Guna 3 Bahan, Tanpa MSG & Pengawet!

Sebut sahaja mi segera, sudah pasti ramai dalam kalangan kita yang menggemarinya. Enak dimakan tidak kira waktu, anda juga tahu bahawa mi segera ini tinggi dengan kandungan MSG dan pengawet yang tidak bagus untuk anak-anak. Oleh itu, ada cara yang anda boleh lakukan dengan menyediakan resepi mi segera menggunakan 3 bahan sahaja. Sihat dan sedap!
Baca juga: Resepi Laksa Tomyam, Sekali Hirup Memang ‘Terangkat’!

RESEPI MI SEGERA GUNA 3 BAHAN UNTUK ANAK, TANPA MSG & PENGAWET!
Ramai suka mi megi segera, tak kira peringkat umur. Mudah disedia. Cepat dimasak. Sedap rasanya. Disukai seisi keluarga. Anak saya sekali dia makan, berkali-kali dia minta. Kalau boleh, kita cuba cari pilihan mi segera yang lebih baik untuk keluarga makan, terutama anak-anak.

Elakkan mi segera yang guna perasa tiruan. Elakkan mi segera tinggi MSG. Saya suka guna pes sup, untuk buat mi segera anak. Tambah tomato atau cendawan, untuk beri rasa umami. Seakan MSG semulajadi gitu. Kalau untuk saya dan suami, saya suka masukkan cendawan cincang, bawang putih dan pes balado, kemudian serbuk kari. Fuhhh nikmatnya makan sambil we-time.

Mi segera yang saya guna, hanya dari 3 bahan saja.

1. Air
2. Garam
3. Tepung high protein tanpa peluntur

Tanpa pengawet. Tanpa aditif. Tanpa telur. Tanpa MSG. Tanpa pewarna tiruan. Boleh lah sesekali nak makan bila teringin. Bukan untuk dijadikan menu harian tau.

Korang boleh cari je di pasaraya macam Aeon atau Jaya Grocer. Kalau susah jumpa, korang Shopeekan aje. Apa je yang takde katShopee tu kan? Korang scroll je gambar sampai habis, nanti akan jumpa nak cari mi kat mana. Boleh ya, sama-sama kita cuba cari pilihan lebih baik yang sentiasa ada untuk anak-anak dan keluarga.

Sumber: Mazliana Mazlan


Resepi Mi Wantan ‘Chinese Style’ Macam Di Kedai, Terliur!

Sepanjang PKP pasti sudah banyak menu yang telah dicuba, sampai dah pening kepala dibuatnya. Kalau bosan hari-hari asyik makan nasi sahaja, apa kata anda cuba buat mi wantan ala chinese style macam di kedai. Maklumlah, bila tak dapat nak dine-in di luar, kita kena pelbagaikan menu di rumah. Jom try!
Artikel berkaitan: Resepi Laksa Thai (Ayam), Tak Ada Ikan Pun Boleh Siap!

BAHAN-BAHAN MI WANTAN

-Mi wantan

-Dumpling segera

-Park choy
-Bebola ikan
-Bawang putih dan kicap
1. Mula-mula, buat sup dulu. Didih air lepas tu masukkan stok pekat pati ayam.

2.Bila dah mendidih, masukkan dumpling ke dalam sup. Kalau nak goreng pun boleh.

3.Masukkan bebola ikan.

4.Masukkan daun bawang. Saya guna daun bawang putih lebih rangup.

5.Tutup api dan titiskan minyak bijan.

6. Kemudian kita buat minyak bawang putih.

7.Bancuhan minyak mi wantan :

2 sb kicap cair
2 sb kicap manis
1 sb kicap karamel
Lepas tu ambil sesudu minyak bawang tadi letak sekali.
8. Untuk chili oil, boleh guna chili flakes. Kalau tak ada, boleh blend sahaja cili kering tapi jangan halus sangat.

9. Masukkan garam dan gula bersama cili kering yang dah dikisar. Panaskan minyak, tumis buah pelaga, kayu manis, bunga lawang, daun salang.

10. Bila minyak dah betul-betul panas, curahkan ke dalam mangkuk cili kering tadi.

11.Celur mi wantan.

12.Ayam tu guna dada ayam perap dengan sos tiram, gula sikit dan 5 spices. Bakar atas kuali leper.

Sos lada tu ssama macam buat cili nasi ayam. Cili merah + lada api + bawang putih + halia + cuka + gula. Blend lumat lepas tu masak atas dapur. Boleh tahan berbulan-bulan.

Sumber: Wan Luqman


Resepi Mini Tortila Nuget Ayam, Menu Wajib Untuk Cuti Sekolah Anak!

Selera anak memang sudah untuk diagak. Ada hari mereka suka makan nasi, ada hari sebaliknya. Kebiasaanya, makanan segera merupakan pilihan pertama anak-anak kerana lebih sedap dan bergoreng.
Selain memberi nuget ayam dan dihidangkan bersama sos cili apa kata cuba tortila nugget ayam seperti perkongsian ibu bernama  Jaja Ramli. Cuti sekolah ni memang lagi mereka suka kalau dapat makanan seperti itu. Tak ada la bosan sangat. Betul tak?

Baca juga: Resepi Bergedil Biskut, Snek Minum Petang Lain Daripada Lain!
RESEPI MINI TORTILA NUGET AYAM, MENU WAJIB UNTUK CUTI SEKOLAH ANAK
Simple dan sedap, time cuti sekolah ni anak-anak pasti suka. Mak-mak nak bagi nugget je anak dah bosan. Boleh try buat macam ni. Tengok pun anak-anak dah tak sabar nak makan.

Bahan-bahan diperlukan:

Cara-cara penyediaan:
– Nugget digoreng (tak kisah jenama apa ye)

– Salad, nak tahan lama rendamkn dengan air garam dulu ye, tapi dlm 2-3 minit camtu dan toskan.

– Sos cili dan mayonis, letak dalam botol siap-siap, nanti senang nak letal dekat tortilla ni.

– Tortilla ni, terpulang suka jenis apa, kali ni guna brand gardenia, panaskn dulu dekat kuali, terbalik-balikan dalam beberapa saat macam tu. Lastu lipatkan macm ni, supaya nmpk garisan, nanti senang nak potong 2.

– Roti wrap ni kedudukkannya camni ye.. pastu letaklah mayonis n sos cili atau apa saje yang kita suka.

– Letaklah salad, seketul nugget dan letak lagi sekali sos dan mayonis tadi.. baru rasanya sedap gitew.

– Pastu lipatkan roti wrap tu cam ni ye dan sebelah lagi pun sama, barulah nampak bentuk tu kan.

– Ambil pembalut burger ni. Dekat tempat you all mesti ada yang corak lain dari yang ni, kat sini ada yang ni je. Ini nak balut mini tortilla kita tu, supaya sos tadi tak ada lah nak meleleh kat tangan, tima kita ngap nanti.

– Potongkan pada 4 bahagian dan dapat cam ni ye, boleh jimat kertas ni.

– Ok, ni cara lipatan tu. Tengok betul-betul ye. Ada dua lipatan dan ada tujuannya kenapa.  So akan jadi macam ni, harap faham ye.

Cara letak tortila:

Alhamdullillah, buat semalam ni tuk majlis makan malam bersama ahli keluarga. Selamat mencuba semua.

Sumber: Facebook Jaja Ramli


Jom Buat Kuih Jejari Manis! Resepi Minum Petang Paling Mudah, Cepat & Lazat

Biasa balik kerja atau petang-petang mesti mulalah rasa nak mengunyah. Kalau ada warung goreng pisang on the way balik, boleh juga singgah. Tapi kadang-kadang balik lewat semua kuih-muih habis, penjual pun dah balik.
Yang duduk di rumah pun samalah. Kadang tu tengok stok barang dapur makin berkurang dan tak ada idea nak masak apa.

Jom rajinkan diri masuk dapur buat kuih jejari manis yang dikongsikan oleh Cik Puan Farah ini. Jangan risau, cuma 4 bahan saja.
Caranya sangat simple, sukatannya pun guna cawan. Nampak pun sedap!

Ready?

Ini resepinya.
Cara Buat Kuih Jejari Manis. Resepi Minum Petang Paling Mudah, Cepat & Lazat
Bahan-bahan

1 cawan tepung gandum
1 cawan air panas (lebihkan sedikit)
1 sudu gula
Secubit garam / secukup rasa

Cara Penyediaan
1. Gaulkan Tepung Dengan Air Panas
Mula-mula, gaulkan 1 cawan tepung gandum bersama air panas 1 cawan.

2. Tambahkan Gula & Garam
Setelah sebati, masukan gula 1 sudu dan garam secubit.
3. Gaul Hingga Menjadi Doh
Kemudian, gaul lagi hingga menjadi doh.
TIPS: Untuk elak doh melekat di tangan, boleh tambah sesudu marjerin. Saya guna jenama pelangi, insyaallah kuih tu bau wangi sangat, dan bila gigit lembut dan semerbak.
4. Bentukkan
Seterusnya kita bolehlah bentukkan ikut keselesaan masing-masing. Nak bentuk bujur, bulat atau bersegi.
Masa nak bentukkan, jangan lupa sapu tangan dengan sedikit tepung.
5. Goreng
Bila dah siap bentukkan, dah bolehlah goreng macam biasa.
Goreng api jangan terlalu besar ya.
6. Salut Gula
Lepas dah siap goreng, tak kisahlah nak salut gula atau makan kosong tu pun sedap, gebu!
Cara buat air gulanya mudah saja.
Panaskan air agak-agak 4 sudu dalam kuali. Kemudian masukkan gula 2 sudu. Bila gula dah cair dan pekat, gaul bersama kuih tadi. Siap sedia untuk di hidang.
Wah, Kejap Je Dah Siap!
Mudah kan?
Beginilah hasilnya….

Nak share silakan. Selamat menjamu selera.
Lepas ni tak payah pening nak fikir menu minum petang lagi. Walaupun ada bahan yang terhad, tetap boleh buat kuih ni di rumah. Sangat mudah, pantas dan sedap. Makan sambil minum teh atau kopi memang layan!

*Resepi kuih jejari manis ini dikongsikan oleh Cik Puan Farah menerusi Facebook Masak Apa Hari Ni (MAHN). Ia telah disunting dan diterbitkan semula dengan kebenaran. Rujuk posting asal untuk sebarang pertanyaan lanjut mengenai resepi di SINI.


Resepi Minuman Barli, Hilang Rasa Pedih & Tak Puas Kencing Bila Kena Kencing Kotor Ketika Hamil

Siapa sangka terdapat banyak khasiat barli untuk kesihatan seperti membantu melancarkan semula kencing wanita ini yang mengalami kencing kotor ketika hamil dengan mengamalkan minumannya. Menurut Puan Mastura Rashid, hilang terus rasa pedih dan tidak puas kencing.
Ia juga boleh dijadikan pengalas perut sewaktu ‘morning sickness’ yang teruk ekoran tidak lalu makan. Selain masalah kesihatan di atas, air barli juga sesuai diminum setiap hari oleh wanita yang mempunyai masalah keputihan yang berketul-ketul.

Mari lihat resepi minuman air barli di bawah!
Baca juga: Resepi Sihat Singgang & Telur Dadar, Immune & Brain Boosting Untuk Anak!

HILANG TERUS RASA PEDIH & TAK PUAS KENCING

Waktu mengandung dulu, setiap kali kena kencing kotor, saya mesti akan minum air barli. Alhamdulillah berkesan sangat untuk lancarkan semula kencing. Hilang terus rasa pedih dan tak puas kencing.
Minuman barli ini juga jadi pengalas perut waktu morning sickness teruk hingga tak lalu makan dan minum.
Dan kalau demam pula, saya akan minum air barli yang diperah sedikit lemon. Kejap saja kebah. Badan pun sedikit bertenaga. Boleh bagi pada anak-anak kecil juga.
RESEPI & CARA PENYEDIAAN MINUMAN BARLI
Cara masak barli ni pun mudah.
1. Rendam barli semalaman atau paling tidak pun, 2 jam bagi lembut.
2. Masak barli dengan air yang banyak macam masak bubur kosong. Boleh tambah daun pandan.
3. Masak barli hingga pecah. Api perlahan je tau. Selagi tak pecah, selagi tu dia masih kenyal dan tak sedap sangat dimakan.
4. Dah siap, tutup api. Boleh buat air macam saya buat dalam gambar. Tambah sedikit saja gula. Biji tu saya suka ratah.
5. Jika diminum untuk kesihatan, elakkan minum sedap. Maksudnya manis dengan gula.
KHASIAT BARLI UNTUK KESIHATAN
Gambar hiasan: Google.
Sejak saya kecil lagi, mak akan masak barli sekurang-kurangnya seminggu sekali. Biasanya memang dibuat minuman. Biji barli dimakan seperti bubur.
Saya boleh ratah barli ini bercawan-cawan sampai tersandar kekenyangan. Kakak ipar yang berbangsa Korea pula suka tanak nasi dengan mencampurkan sedikit biji barli. Nasi yang ditanak begini ada sifat anti-kanser.
Caranya jika masak 3 pot beras, nisbahnya 2:1. Iaitu 2 pot beras, 1 pot barli. Rendam dulu barli ya bagi lembut. Dan adjust kuantiti barli ikut kesukaan. Tak perlu ikut nisbah betul-betul.
Untuk wanita yang ada masalah keputihan berketul-ketul, amalkan minum air barli setiap hari okeh. Insya Allah, ini salah satu natural remedy terbaik selain dari makan yogurt dan citrus fruits.
Itu saja sharing pagi ni. Semoga bermanfaat.
Sumber: Facebook Mastura Rashid via Masak Apa Hari Ni..(MAHN)


4 Resipi Minuman Paling Sedap Untuk Hari Raya, Confirm Tetamu Suka!

Hari Raya bakal tiba, mak-mak mesti pening fikirkan menu minuman yang nak disediakan nanti. Usah pening kepala, Sirap Limau nak kongsikan 4 resipi minuman yang mudah dan menarik untuk anda cuba di Hari Raya.
Soda Bandung

Air bandung dengan Raya memang tak dapat dipisahkan. Kalini kita buat resepi twist, ada air soda. Rasa lemak lemak!
Bahan-bahan:
1.65L air aiskrim soda

500ml kordial sirap ros

700ml susu cair
Secubit garam
Ais batu

Cara :

Tuangkan air aiskrim soda ke dalam jag.
Kacaukan air aiskrim soda yang didalam jag untuk bebaskan sedikit gas.
Masukkan sedikit garam ke dalam air aiskrim soda untuk kurangkan asid dan buatkan sirap bandung lebih berlemak.
Masukkan kordial sirap ros ke dalam jag. Kacau hingga sebati.
Akhirnya, masukkan susu cair ke dalam jag sambil kacau air perlahan-lahan supaya air tidak berkeladak.

Laici Lemonade
Buah laici yang manis dipadankan pula dengan perahan lemon dan daun pudina yang menyegarkan, boleh melegakan tekak dan menyejukkan badan setelah penat beraya di Aidilfitri.

Bahan-bahan:
5 biji buah laici
Daun pudina
½  lemon (diperah)
Hirisan lemon
½ air soda
Ais
Air gula (optional)

Cara :

Masukkan laici, daun pudina yang dikoyak kasar dan perahan air lemon
Masukkan air soda dan ais
Sedia dihidang

Soda Kelapa Pudina

Minuman klasik yang diberikan nafas segar dengan tambahan pudina dan soda yang menyegarkan. Sesuai untuk dijadikan minuman wajib dihidang di hari perayaan.
Bahan-bahan:
½ cawan air kelapa
½ cawan sparkling water
Daun pudina segar
Hirisan lemon
Ais
Air gula (optional)

Cara :

Campurkan air kelapa dan sparkling/soda.
Masukkan perahan air lemon & limau
Kemudian racik kasar daun pudina dengan tangan
Tambah air gula ikut selera
Masukkan ais
Sedia dihidang

Sirap Susu Thai

Rupanya sahaja seakan-akan bandung, tapi rasanya jauh lebih sedap dan berlemak! SIrap susu ni bandung versi Thailand yang confirm jadi kegemaran keluarga. Wajib cuba!
Bahan-bahan:
5 sudu Sala’s syrup
4 sudu kecil susu pekat
200 ml susu full cream
Ais

Cara:

Campur sirap dengan susu pekat dalam cawan. Kacau sebati
Tuang campuran kedalam gelas berisi ais dan tuang susu krim penuh
Sedia dihidang

4 resipi air yang sedap ni pastinya menggiurkan dan dapat memuaskan hati dengan sensasi menyegarkan dan warna yang memukau. Bahan yang mudah didapat dan cara membuat yang sangat mudah. Resipi juga boleh diubah mengikut citarasa masing masing.
Selamat mencuba!


Cara Buat Minuman Probiotik Ala Vitagen. Lagi Sihat & Sesuai Untuk Anak

“Ish, baru tahu yang minuman probiotik ni tinggi kandungan gula. Selama ni kita selalu juga beli ingatkan elok. Tapi kalau dah semuanya tak bagus, nak ganti dengan apa?”
Budak-budak memang suka minum minuman probiotik atau susu kultur yang dijual di pasar raya kan?

Banyak jenama dan macam-macam perisa ada. Ia dijual dalam pek kecil yang memudahkan kanak-kanak minum. Dalam iklan pula kata ia baik untuk perut. Jadi tak hairanlah ramai ibu ayah yang borong dan beli banyak-banyak buat stok minuman anak di rumah.
Namun begitu, tahukah anda bahawa kajian terbaru yang dilaporkan oleh Public Health Malaysia telah mendapati  minuman probiotik ini mengandungi kandungan gula yang tinggi. Malah, sesetengahnya memiliki kandungan gula yang lebih tinggi berbanding air Coke. Dahsyat tu!

Jadi kalau anak-anak suka sangat minum minuman begini, apa kata kita cuba buat sendiri di rumah menggunakan bahan segar.

Rasanya tetap sedap dan lebih sihat. Nak buat pun tak susah.
Jom kita tengok cara buat homemade Vitagen yang dikongsikan oleh Puan Tqah Nasir ini.
Cara Buat Homemade Vitagen Yang Sihat & Menyegarkan
Menggunakan bahan segar, kita dapat memastikan anak mendapat nutrisi yang baik. Anak kecil pun boleh minum sebab tak ada gula, rasa manisnya cuma daripada buah-buahan sebenar.
Resepi Homemade Vitagen Perasa Anggur
Bahan-bahan

Beberapa biji anggur
Full fat yogurt – 1/4 cawan

Cara-cara
1. Kisar Anggur
Mula-mula blend buah anggur dengan sedikit air sehingga halus.
2. Tapis
Kemudian tapiskan hampas anggur supaya dapat tesktur yang smooth untuk anak senang minum.
3. Campurkan Yogurt
Selepas tu, blend semula dengan 1/4 cawan yogurt.
Yogurt ni ada banyak jenis kan. Kalau nak bagi anak, pastikan pilih full fat yogurt ya. Jenis low fat tak sesuai sebab bayi perlukan lemak baik daripada yogurt.
4. Siap!
Dah siap tu, bolehlah tuangkan ke dalam cawan favourite anak-anak dan sedia untuk diminum.
Macam saya lebih suka gunakan food pouch begini sebab senang diminum dan disimpan.

Kalau buat banyak dan ada lebih, boleh disimpan dalam peti ais bahagian chiller selama maksimum 3 hari.
Kadang-kadang kalau simpan, yogurtnya akan terkumpul di atas. Jadi goncangkan dulu dan boleh diminum seperti biasa.

Mudah & Sihat
Tak susah kan nak buat minuman ni? Nampak sedap pulak tu.
Menurut Puan Atiqah, minuman ini sesuai untuk anak berusia 10 bulan ke atas dan boleh ditukar kepada buah buahan lain seperti blueberry, strawberry, kiwi, pisang, mangga dan lain-lain.
Benda boleh buat sendiri, buat apa beli. Kan? Lagipun ianya bebas gula dan hanya menggunakan bahan berkhasiat. Memang sesuailah untuk anak-anak yang tengah membesar.
Jadi, jom kita bertukar kepada alternatif yang lebih sihat!
Selamat mencuba.

* Resepi homemade Vitagen ini dikongsikan oleh Puan Tqah Nasir menerusi Facebook. Ia telah disunting dan diterbitkan semula dengan kebenaran. Untuk lebih banyak tips dan resepi menarik, boleh follow personal FB beliau Tqah Nasir atau IG @ar.diary dan FB page bytqahnasir.


Resepi Minyak Bawang Putih, Bukan Je Sedap Tapi Banyak Khasiat!

Terdapat pelbagai jenis minyak yang digunakan untuk menyesuaikan berbagai jenis hidangan. Antara yang banyak digunakan ialah minyak masak dan minyak zaitun. Namun, tidak pula minyak bawang putih yang jarang digunakan dan mungkin ada orang yang tidak tahu kewujudannya.
Kalau nak tahu, minyak bawang putih banyak membekalkan khasiat pada tubuh badan seperti mengaktifkan sistem pencernaan kerana mengandungi antioksidan yang tinggi. Jom ikuti resepi di bawah!

Baca juga: Tips Goreng Char Kuetiau Supaya Tak Lembik, Kembang Atau Hancur!
MINYAK BAWANG PUTIH, BUKAN JE SEDAP TAPI BANYAK KHASIAT!

Jadi, tidak hairanlah mengapa kita lihat rakyat di negara China dan Korea suka jadikan bawang putih sebagai bahan penting dalam masakan mereka. Kalau tak tahu bagaimana nak buat minyak bawang putih, lihat resepi di bawah ini yang dikongsikan oleh Puan Zurina Zulkefli.

Minyak Bawang Putih
Salah satu stok yang perlu ada di dapur saya adalah minyak bawang putih. Banyak khasiat bawang putih jadinya saya siapkan untuk dimakan pada bila-bila masa.
Kebetulan anak pula tak berapa nak sihat dan diserang selsema, saya memang amalkan minyak bawang putih untuk diletakkan di dalam sup atau bubur.
Kos untuk siapkan minyak bawang putih ni pun sangat murah dan mudah disiapkan. Boleh disimpan selama tiga minggu pada suhu bilik. Resepi setiap gambar ya.
RESEPI MINYAK BAWANG PUTIH

1. Saya guna dua labu bawang putih.
2. Bersihkan dan potong dua supaya senang nak dikisar nanti.

3. Saya kisar guna blender tarik je yang saya beli di Mr. Diy. Mudah, cepat dan kisaran bawangnya jadi cantik sekata.
4. Sediakan juga rempah 4 sekawan.

5. Panaskan minyak masak di dalan kuali. Masukkan rempah 4 sekawan & masukkan sedikit hirisan halia.
6. Kemudian masukkan kisaran bawang putih tadi. Suhu api sederhaha besar. Sentiasa kacau agar bawang tidak cepat hangus.

7. Kacau sehingga bawang menjadi keperangan. Padamkan api dan masukkan secubit garam halus untuk sedikit rasa. Siap. Boleh disimpan di dalam bekas.
ENAK DICAMPURKAN DALAM PELBAGAI MASAKAN

Minyak Bawang Putih saya gunakan untuk dimakan bersama kuey tiow sup. Selain itu, minyak bawang putih untuk saya letakkan di atas masakan sayuran. Sesuai juga untuk diletakkan di atas sayur sawi sos tiram.

Ini bubur campuran minyak bawang putih dan sedikit lobak masin untuk sarapan saya sekeluarga.
Sumber: Zurina Zulkefli via Facebook Masak Apa Hari Ni.. (MAHN)


Mirepoix: Penyedap Makanan Bayi Berasaskan Sayur Yang Sedap & Cukup Berkhasiat. Jom Tarik Selera Anak!

Ibu-ibu yang rajin buat makanan homemade untuk baby mesti ramai yang pernah buat serbuk ayam, serbuk bilis, chicken feet stock (CBB) atau chicken bone broth (CBB) sebagai perasa makanan mereka kan?
Selain semua bahan perasa tu, ibu-ibu juga boleh buat mirepoix untuk bayi sebagai salah satu bahan perasa untuk menaikkan lagi selera anak dan menyedapkan lagi rasa makanan.

[ Baca juga : Cara Buat Stok Ayam & Bilis Untuk Bubur Bayi. Tanpa Garam & MSG! ]
Jom ketahui lebih lanjut tentang mirepoix dan resepinya melalui artikel ini.

Apa Itu Mirepoix?
Mirepoix (cara sebutan: meer-PWAH) adalah perasa aromatik yang disediakan dengan memasak bawang, saderi (celery), dan lobak.

Ia adalah salah satu sos asas dalam masakan dan sering digunakan dalam masakan seperti sup, stew dan juga untuk perapan.
Sayur-sayuran dimasak perlahan-lahan dengan mentega atau minyak untuk membangkitkan rasa tanpa terlalu garing.
Perkataan mirepoix itu dikatakan berasal dari nama seorang bangsawan Perancis, Duke Charles-Pierre-Gaston
François de Lévis, duc de Lévis-Mirepoix, dimana tukang masak beliau dikreditkan dengan mewujudkan campuran ramuan ini sebagai bahan utama masakan Perancis pada abad ke-18.

Mirepoix Untuk Bayi & Khasiatnya
Mirepoix boleh dijadikan penyedap makanan bayi ; contohnya ditumis bersama ayam dan ikan bagi menaikkan lagi aroma makanan tersebut.
Khasiat mirepoix terletak pada bahan utamanya iaitu bawang, lobak dan saderi.

Bawang bukan sahaja menambahkan rasa sedap dalam makanan, tetapi ia juga baik untuk kesihatan jantung, meningkatkan sistem imuniti serta tinggi vitamin C.
Bawang juga meningkatkan kebolehan tubuh untuk menyerap zat besi dari makanan.
Lobak pula adalah sumber serat, kalium, vitamin A, C dan B yang hebat, bahkan kaya dengan beta-karoten.
Nutrien ini menjadikan ia bermanfaat untuk meningkatkan sistem ketahanan tubuh bayi, menyokong fungsi hati, meningkatkan kesihatan mata, serta membantu melawan jangkitan.
Sayuran akar seperti lobak merah juga membantu menghalang pertumbuhan sel yang tidak terkawal dan membantu sel sedia ada dalam luka penyembuhan.
Manakala sayuran saderi mengandungi quercetin – flavonoid dengan sifat anti-radang yang membantu melindungi jantung.
Saderi adalah sumber vitamin A, C, K, antioksidan, kalium, dan zat besi yang membantu mengatur tekanan darah di samping meningkatkan proses perkembangan bayi secara umumnya.

Resepi Mirepoix Untuk Bayi
Kalau anak anak macam dah tiada selera makan tu cubalah buat mirepoix ini. Siapa tau boleh tarik selera anak makan kan?
Mudah sangat, hanya 3 bahan sahaja yang digunakan dalam mirepoix untuk bayi iaitu: bawang holland, lobak merah dan saderi.
Formula nisbah bagi ketiga-tiga bahan ini adalah 2:1:1 cawan / mangkuk.
Jom kita tengok resepi mirepoix untuk bayi dan cara penyediaannya step-by step oleh Puan Farisha Sofea di bawah ini.
Bahan-bahan

2 cawan Bawang Holland
1 cawan saderi (celery)
1 cawan lobak merah (carrot)
2 sudu besar minyak zaitun

Cara-cara:

Potong kasar semua bahan di atas. (Seeloknya potong bahan dalam saiz yang lebih kurang sama supaya waktu masak dia sama.)
Panaskan minyak zaitun dan tumiskan bahan hingga kekuningan menggunakan api kecil.
Tunggu hingga bahan naik bau dan agak layu. Tak perlu terlalu lama.
Sejukkan seketika.
Kisarkan semua bahan tersebut.
Tuangkan ke dalam bekas-bekas kecil dan simpan di bahagian sejuk beku.
Bila nak tumis makanan bayi, boleh campurkan mirepoix dalam masakan sebagai penyedap rasa. (Contohnya boleh campur dalam bubur baby, lauk ayam, pasta dan sebagainya.)

NOTA: Mirepoix boleh tahan sebulan hingga 3 bulan jika disimpan dalam freezer (bergantung pada cara penyimpanan.)

Memang mudah dan cukup berkhasiat kan? Aroma dia tu sebenarnya boleh buat baby lebih berselera.
[ Baca juga : 5 Tips Masak Macam Lipas Kudung Bagi Ibu Yang Ada Anak Kecil. Lagi Sihat & Jimat Banyak ]
Selamat mencuba.

*Kredit resepi mirepoix untuk bayi oleh Puan Farisha Sofea menerusi Facebook. Rujuk posting asal beliau di SINI.


Resepi Mudah Burnt Cheesecake & Bakar Guna Airfryer, Cepat Siap!

Memang ramai dalam kalangan kita yang menggemari kek keju atau cheesecake. Antara variasi cheesecake yang menjadi kegilaan ramai buat masa sekarang adalah burnt cheesecake.
Namun, ada juga dalam kalangan kita yang telah mencuba beberapa kali untuk buat burnt cheesecake ini tetapi tak menjadi! Jadi, apa kata anda cuba buat burnt cheesecake ikut resepi mudah dibakar tanpa menggunakan ketuhar tapi digantikan dengan airfryer. Memang senang!

Baca juga: Resepi Jacket Potato Dari UK, Ubi Bakar Yang Kena Dengan ‘Tekak’ Orang Malaysia!
BURNT CHEESECAKE MENJADI WALAUPUN DIBAKAR MENGGUNAKAN AIRFRYER!

Lama tak share dekat sini. Ini lah hasil bakar dengan airfryer je macam pakai oven kan? Dekat sini saya share resepi simple ni, mudah dan cepat je siap. Rupa-rupanya memang senang sangat buat kek ni.

Mujur ada airfryer.
RESEPI BURNT CHEESECAKE MENGGUNAKAN AIRFRYER

BAHAN-BAHAN:

250g cream cheese.
120ml whipping cream.
1/2 cawan gula castor.
2 sb tepung gandum.
2 biji telor size A.

CARA-CARANYA:

1. Whisk cream cheese dan gula.
2. Masuk whipping cream & whisk.
3. Masuk telur & whisk lagi.
4. Last sekali tepung gandum.
5. Whisk sampai sebati.
6. Masukkan adunan dalam loyang (sapukan margerin).
7. Suhu: 160 Masa : 30mins.
Selamat mencuba.
Sumber: Facebook Tsu Feh Sufiah via Masak Apa Hari Ni..(MAHN)


Resepi Mudah Cendol Puas Makan Sendiri, Sedap & Pekat!

Setiap kali makan cendol di kedai, mesti rasa tak cukup bukan? Tambah pula dengan cuaca yang panas sekarang, hirup air cendol yang sejuk sememangnya kenikmatan yang tiada tandingannya! Jadi, apa kata anda buat sahaja cendol di rumah tetapi tetap sedap dan pekat. Bila buat sendiri barulah puas nak minum bermangkuk-mangkuk pun kan?
RESEPI MUDAH CENDOL PUAS MAKAN SENDIRI

Lunch semalam gi kedai nak kasi mask kat kakak. Tak sangka dapat resepi cendol dari pekerja dia. Jadi terus buat petangnya tu jadi arini Shida share resepi kat korang.

Bahan-bahan

1.5 kg Cendol segera
1 tin susu sejat
1 tin santan pekat
Secubit garam
Gula melaka /Gula merah
Ais
Cara-caranya

1. Nak lebih umph pakai santan kelapa parut yang diblend sampai jadi halus dan ditapis perah ambil santannya. Tapi Shida pakai santan kotak je la.
2.Ambil 1 tin susu sejat campur dengan santan pekat tadi anggaran 1 tin. (Nisbah1:1)
3.Kacau dan campurkan secubit garam untuk naikkan rasa.

4.Cairkan gula melaka/ gula merah di atas api dengan sedikit air. Setelah larut tutup api dan tapis.
5.Untuk penyediaan isikan cendol, gula melaka diikuti santan mengikut selera. Lebih sedap ditambah ais.

Senang je rupanya. Tapiii rasa dia mengancam betul. Buat petang tadi one shot habis terus. Anak-anak semua cakap sedap!
Sumber: Shida Ambok


Resepi Mudah Ipoh Hor Fun Yang Betul-Betul ‘Kaw’, Boleh Tambah Bermangkuk-Mangkuk!

Setiap kali anda berkunjung ke Ipoh, Perak tidak sah kalau anda tidak menjamah Ipoh Hor Fun bukan? Walaupun juadah ini nampak biasa dan tidak ‘meriah’, namun Ipoh Hor Fun ini menjadi menu wajib dan laku keras buat anda yang sukakan makanan berasakan sup dan ala-ala Chinese Style.
Buat anda yang berada di luar Ipoh pastinya rasa terliur setiap kali nampak hidangan sebegini di laman media sosial atau di kaca tv bukan? Jadi, apa kata anda buat sendiri hidangan ini di rumah kerana cara-caranya tidaklah sukar. Paling seronok sekali adalah anda boleh tambah bermangkuk-mangkuk sehingga betul-betul kenyang!

Bahan-Bahan Ipoh Hor Fun

-Ayam peha atau pilihan biar yg ada tulang.kalau tak ada tak apa guna isi sahaja pun bole jugak.

-Kueh teow sebungkus

-1 labu bwang putih dicincang
-Bawang holland sebiji potong 4
-3 keping halia
-Satu genggam daun kucai dipotong
-Fish cake / fish ball
-Udang dlm 15 ekor (asingkan kulit dan isi.cuci kepala)
-Seketul kiub ayam
-Sedikit taugeh / Sayur Pak choy
-Air utk buat sup secukupnya
-Garam secukupnya
-Minyak utk menggoreng bawang putih dlm 6 sudu besar (sukatan agak-agak )
-1 sudu minyak bijan optional..
-Ais batu dan air dlm satu mangkuk ( 1 cawan ais batu + 1 cwan air )
CARA-CARANYA
1. Panaskan air sampai mendidik dalam periuk.

2. Masukkan daging ayam. Saya guna whole leg dan buang kulitnya. Boleh juga guna isi ayam sahaja tetapi kalau yang bertulang lagi bagus kerana tulang bagi sup bertambah manis. Renehkan sampai ayam masak.

3. Toskan ayam dan sejukkan. Bila dah sejuk boleh carikkan isi ayam dan ketepikan.

4. 1 labu bawang putih dicincang atau guna blender.

5. Goreng bawang putih cincang sampai kekuningan, api perlahan. Angkat dan toskan.

6. Dengan minyak yang sama, gorengkan kulit udang sampai semuanya rata. Angkat dan toskan.

7. Masukkan kulit udang ke dalam sup tadi. Renehkan selama 30 minit untuk dapatkan kemanis dari kulit udang.

8. Masukkan fish cake dan garam secukupnya. Renehkan lagi selama 10 minit dan angkat.

9.Potong daun kucai dan rendam dalam air. Panaskan sekejap supaya lembut, angkat dan ketepikan.

10.Cuci kueh teow dengan air panas, toskan dan ketepikan. Siap dihidangkan bersama dengan bahan lain.

Siap untuk dimakan!

Sumber: Danieta Kitchen


Resepi Mudah Pandan Cheesecake Tanpa Kukus & Bakar, Tak Reti Buat Kek Pun Boleh Buat!

Memang dah lama teringin nak makan pandan cheesecake, tapi niat nak buat tak reti pula, nak beli pula kadang tu harga tak kena dengan rasa. Buat rugi je!
Oleh disebabkan itu, penulis bawakan resepi pandan cheesecake yang mudah buat anda yang tiada kemahiran lagi nak membuatnya seperti dikongsikan oleh Puan Syafawatie Yatiey di bawah. Tak perlu susah bakar dan kukus, anda kena ikut ‘trick’ ini.

Baca juga: Cara Nak Keringkan Daun-Daun Masakan Supaya Mudah Bawa Ke Luar Negara, Baru ‘Lepas’ Kastam!
TAK RETI BUAT KEK PUN BOLEH BUAT PANDAN CHEESECAKE INI!

Pandan cheesecake. Tak perlu bakar tak perlu kukus, yang tak reti buat kek pun boleh buat. Saya share resepi di setiap gambarnya. Selamat mencuba.

RESEPI PANDAN CHEESECAKE TANPA KUKUS & BAKAR!
BAHAN-BAHAN:

Kek span perisa pandan (beli di lotus haha).
Susu pekat.
Whipping cream.
Cream cheese.
Susu segar full cream (dalam gambar low fat sebab susu ni dah ready dekat rumah so guna jelah).
Cheese cheddar.

CARA-CARANYA:
LANGKAH 1:

Masukkan 250g cream cheese.
Masukkan 3-4 sudu besar susu pekat (tahap kemanisan ikut selera masing-masing).
Mix sebati.
LANGKAH 2:

Dah sebati masukkan whipping cream. Saya guna 3/4 kotak, maknanya tak habis 1 kotak tu pun saya guna. Ada lagi dalam suku lagi bakinya.
Mix sekejap bagi sebati.
LANGKAH 3:

Masukkan susu segar tadi. Part ini ikut selera koranglah ya nak cair setakat mana. Takda sukatan untuk susu segar ni. main tuang je hihi.
Mix sebati.

Sampai jadi kepekatan macam ni. Saya suka cheese tak pekat sangat tak cair sangat. Bergantung pada korang lah ya.
LANGKAH 4:

Tuang cheese tadi atas kek macam ni. Hentak-hentak sikit bagi cheese turun bawah.
LANGKAH 5:

Last sekali parutkan cheddar cheese sebanyak mana korang nak. Nak buat kek birthday pun boleh ni tau.
Dah siap sejukkan dalam peti ais 2-3 jam. Lepas tu boleh la makan.
NIKMATNYA DAPAT MAKAN SEJUK-SEJUK!

Sumber: Facebook Syafawatie Yatiey via Masak Apa Hari Ni..(MAHN)


Resepi Mudah Pecal Viral, Tiap Kali Raya Mesti Licin!

Buat penggemar hidangan pecal anda mesti cuba resepi Pecal Wak Tipah yang telah dikongsi melebihi 3.6K ini. Jangan lupa dihidangkan kepada tetamu yang datang berkunjung ke rumah untuk mereka mencubanya sendiri. Raya kan sebulan!
Pasti membuka selera tetamu anda, apabila melihat keunikan dan perbezaan hidangan yang mungkin jarang atau tidak pernah mereka nikmati sebelum ini.

Baca juga: Resepi Koey Teow Thng ‘Original Chinese Style’ Viral, Sedap & Mudah!
RESEPI MUDAH PECAL VIRAL, TIAP KALI RAYA MESTI LICIN!

Hari raya ke-7, kali ke-7 juga buat pecal jamu tetamu. Macam tu lah setiap tahun. Tetamu datang cari pecal wak tipah. Saya kongsi resepi kami. Mungkin lain dengan orang lain.

Actually sukatan bahan-bahan ikut sesedap hati je. Cuma mak pesan banyakkan bawang putih, jangan guna cili pedas nanti budak tak boleh makan. Pes cili tu dihangatkan setiap hari makin lama makin sedap.
RESEPI PECAL WAK TIPAH
BAHAN-BAHAN PES CILI:

2 genggam cili kering.
7 biji bawang merah.
4 labu bawang putih.
Separuh belacan.
2 sudu besar Kencur/cekur ditumbuk.
1kg kacang tanah.
Asam jawa.
Garam, gula & aji.

*cara buat sos ada kat video dan dalam video saya buat dalam kuantiti banyak.
CARA PENYEDIAANNYA:

1. Goreng cili kering di dalam minyak panas.
2. Setelah itu, kisar cili kering yang telah digoreng.

3. Sementara itu, goreng belacan, bawang merah dan bawang putih di dalam kuali bersama sedikit minyak panas.
4. Kisar kesemua bahan-bahan yang telah digoreng tadi.

5. Campurkan kesemua bahan-bahan yang telah dikisar ke dalam periuk dan masukkan gula, garam dan aji sebagai perasa.
6. Kemudian, masak campuran tadi dengan api yang perlahan sehingga naik minyak.

7. Warnanya akan jadi merah pekat seperti gambar di atas apabila telah dimasak.

8. Sesudah itu, kisar kacang tanah tidak terlalu halus atau kasar dan campurkan ke dalam bekas yang bersesuaian bersama pes cili.

9. Perasakan lagi sekali dengan gula, garam, msg, cekur/kencur dan air asam jawa.

10. Kacau kesemua bahan-bahan tadi sehingga sebati sebelum dicurahkan air panas.

11. Kepekatan sos akan terhasil seperti gambar. Siap!
Bahan-bahan nak makan dengan sos ikut suka hati.

Boleh susun mi maggi, daun ubi rebus, betik celur dan timun di dalam pinggan dan curahkan sos di atasnya. Pecal Wak Tipah sedia untuk dimakan!

Selamat menikmati Pecal Wak Tipah bersama keluarga dan tetamu dengan rasa kencur, pedas, manis, masam dan masin yang memikat selera. Jom cuba!
Sumber: Facebook Nor Azryana via Masak Apa Hari Ni..(MAHN)


Resepi Mudah Sos Pencicah Thai Serbaguna, Sedap Macam Dekat Kedai Thailand!

Bila bercakap soal makanan, Thailand antara negara syurga makanan. Makanan disana sangat lah enak dan sedap. Lain pula di Malaysia, dimana ramai Malaysian lebih cenderung untuk mencari makanan berasaskan masakan Thai. Ini kerana masakan berasakan Thai dikatakan lebih sedap dari makanan biasa. Walaubagaimanapun, tidak semua resepi berasaskan Thai dapat dikongsi.
Antara yang sering mendapat perhatian apabila dikedai makan Thai ialah, sos pencicah yang dimakan bersama keropok juga ikan atau ayam. Sepanjang Perintah Kawalan Pergerakan (PKP) berlangsung, semua kedai masakan Thai telah diarahkan tutup dan bagi penggemar sos pencicah Thai ini mereka akan susah untuk mendapatkannya. Dengan keadaan sekarang dan di bulan Ramadhan yang mulia ini, pastinya banyak masa terluang untuk anda. Apa lagi, boleh lah cuba resepi Pencicah Thai hasil perkongsian oleh Siti Zubaidah Ibrahim. Buat sendiri dan boleh makan bila bila sahaja anda mahu.

Pencicah Thai Serbaguna

Pencicah thai ini merupakan atara sos yang sedap dan enak jika dicicah dengan keropok mahupun makanan lain.

Maaf kepada yang minta resepi untuk Pencicah Thai, tak sempat nak balas sorang sorang ni saya kongsikan untuk semua, yang ni saya buat untuk kuantiti yang banyak, senang masuk botol simpan dalam peti ais, nk makan ambil je

Bahan bahan yang diperlukan :
1) Bawang putih : 7-8 ulas
2) Cili : bergantung pada kepedasan masing masing
3) Akar pakchi @ketumbar
(smua diatas Tumbuk) saya guna chopper, sebab bnyak malas nak tumbuk
4) Limau nipis 6-7 biji
5) Sos ikan 2 1/2 sb

Cara cara membuat :
Pastu perah limau nipis , sos ikan, letak gula, garam sikit je sebab sos ikan dah masin dan perasa, (daun ketumbar potong potong gaulkn je, tak nak potong kalau nak lagi senang korang chopper kan skali daun ketumbar tu) siapppp…
Nota : kalau pencicah tu pekat sangat, blh tmbah sedikit air suam

Boleh la untk jadikan pencicah untk kerang, udang, sotong, ikan, ayam, yang telah di rebus atau Bakar.
Selamat Mencuba
Sumber : Siti Zubaidah Ibrahim


Resepi Mudah Takoyaki Ala-Ala Di Jepun Ini ‘Confirm’ Anak Suka. Boleh Buat Untuk Sahur

Siapa suka makan Takoyaki? Takoyaki ni memang merupakan ‘street food’ yang paling popular di negara Jepun dan kalau anda pernah melancong ke Jepun pun, memang mudah nak dapatkan makanan ini. Makanan yang ringkas tetapi mengenyangkan ini sudah mendapat perhatian rakyat Malaysia juga kerana rasanya yang memang enak! Tapi, mahal juga harga takoyaki ni bila dibeli diluar kan? Jadi, apa kata anda cuba buat takoyaki ini di rumah sahaja. Bukan itu saja, anak-anak pasti suka sebab makanan mereka dipelbagaikan. Jom tengok cara nak buat takoyaki ni macam mana!
giphy.com

Langkah Demi Langkah Cara Buat Takoyaki
Masak apa tengahari ni kawan-kawan? Sis masak takoyaki je. Takdelah ni cerita minggu lepas. Buat untuk makan malam. Sebab ada kawan-kawan yang tanya macam mana cara buat takoyaki dan minta ajar. Jadi saya ambil gambar setiap proses dan buat resepi bergambar ni.
giphy.com

Resepi Bancuhan Tepung Takoyaki
1 cawan tepung gandum
1 1/2 sudu besar tepung jagung
2 biji telur
2 cawan air (guna cawan yg sama sukat tepung gandum)
1 sudu teh serbuk dashi (gambar ada di komen,boleh ganti dgn serbuk pati ikan bilis juga)
1/2 sudu teh garam

www.facebook.com/aini.rosli
Blendkan aje semua bahan diatas ni kalau malas nak kacau guna whisk.
LANGKAH PERTAMA
www.facebook.com/aini.rosli
Kejadiannya begini ya kawan-kawan. Memang cair macam air susu. Jangan pergi tambah tepung pulak. Pindahkan ke dalam jug kecil supaya senang kita nak tuang dalam takoyaki pan nanti.
LANGKAH KEDUA
Bahan-bahan inti takoyaki
www.facebook.com/aini.rosli
-Sotong (boleh ganti dengan sosej/ayam/crabstick/udang/tuna, ikut suka hangpalah,nak buat versi vegeterian taknak letak lauk pun boleh)
-Kobis cincang
-Daun bawang cincang
-Minyak untuk sapu di takoyaki pan
LANGKAH KETIGA
www.facebook.com/aini.rosli
Nak senang cincang belilah food mixer ni. Saya beli di mr. Diy. Promosi hari tu pwp Rm13 je. Jenama tupperware ada, giacomo pun ada. Tapi mahal sikitlah.
LANGKAH KEEMPAT
www.facebook.com/aini.rosli
Sotong tu kalau nak sedap gaul dengan sos tiram, garam, gula, serbuk lada/paprika. Pastu goreng sekejap. Kalau malas rebus kosong gitu je pun sedap.
LANGKAH KELIMA
www.facebook.com/aini.rosli
Inilah rupa takoyaki pan atau kuali takoyaki tuan,puan. Saya beli di lazada. Pilih yang murah sekali. Rm52. Kalau xde bendalah ni boleh jugak guna acuan kuih cara. Sebelum beli takoyaki pan saya pakai acuan kuih cara juga.
LANGKAH KEENAM
www.facebook.com/aini.rosli
Mula2 panaskan takoyaki pan, kemudian sapu minyak gunakan berus silikon (boleh beli di mr diy).
LANGKAH KETUJUH
www.facebook.com/aini.rosli
Tuangkan bancuhan tepung tadi sampai penuh.
LANGKAH KELAPAN
www.facebook.com/aini.rosli
Letakla inti tadi kat setiap lubang. Sotong, kobis, dgn daun bawang. Yang nampak sepah-sepah sampai kat luar tu takpe sebab kita akan tarik guna lidi lepas ni.
LANGKAH KESEMBILAN
www.facebook.com/aini.rosli
Lepas dah keras permukaan bawah takoyaki ni tolak guna lidi biar jadi serong macam dalam gambar. Kena tunggu keras dulu baru tolak. Kalau tak nanti hancur takoyaki.
LANGKAH KESEPULUH
www.facebook.com/aini.rosli
Last sekali tolak dengan lidi dan terbalikkan setiap takoyaki. Part ni mencabar sikit. Kalau tak faham boleh tengok video cara golekkan takoyaki di youtube. Bila dah bulat cantik, golek-golekkan takoyaki guna lidi sampailah jadi warna keperangan.
Nota: Kalau takoyaki berlubang boleh tambah bancuhan tepung tadi sikit untuk tutup lubang tu.
SIAP!
www.facebook.com/aini.rosli
-Paipkan mayonis. Kalau rajin buat sos okonomiyaki boleh letak sekali. Resepi sos okonimyaki homemade ada di komen. Saya lagi suka makan dengan mayonis je.
www.facebook.com/aini.rosli
– Tabur bonito flakes/katsuobushi. Dalam bahasa melayunya kepingan ikan tuna. Boleh beli di aeon. Takde benda ni tak jadi takoyaki.
Selamat mencuba!
Sumber: Aini Rosli


Resepi Muffin Sihat Tanpa Tepung & Gula, Cuma 5 Bahan!

Anak-anak biasanya memang suka muffin. Tapi yang dijual di kedai selalunya mestilah manis. Jadi, kali ini kami ingin berkongsikan sebuah resepi muffin versi sihat oleh Puan Scha yang mesti anda cuba.
Memang mudah dan hanya menggunakan 5 bahan saja. Yang penting, sihat dan homemade. Dibuat dengan penuh kasih sayang. Bak kata tuan punya resepi, yang berdiet nak pakai kebaya raya tahun ni pun boleh makan. Dan walaupun muffin ini versi sihat, bila masuk mulut, bagaikan terbang melayang di awang-awangan!

Apapun, kalau nak tahu kenalah cuba buat dan rasa dulu. Jom tengok resepi beliau selengkapnya.

Resepi Rolled Oats Muffin Sedap & Simple, Cuma Guna 5 Bahan
Berikut adalah 5 bahan yang diperlukan.

Bahan-bahan

2 cawan Rolled oats
2 biji telur
5 biji kurma
2 biji pisang
1 sudu baking powder
*sedikit kismis / apa-apa bahan topping (optional)

Hanya 5 bahan!
Cara-cara
1. Sediakan Bahan
Pertama sekali, pecahkan telur ke dalam sebuah bekas. Kupas pisang dan campurkan semua bahan ke dalam blender.
2. Kisar Hingga Likat
Seterusnya kisarkan semua bahan tersebut hingga likat.
3. Masukkan Dalam Adunan
Kemudian, dah boleh masukkan adunan ini ke dalam acuan. Boleh guna apa-apa acuan yang tahan panas. Boleh juga gunakan cawan kertas / cupcake.
4. Taburkan Topping
Sebelum bakar, taburkan topping ikut citarasa masing-masing. Ini optional, kalau tak bubuh pun tak apa. Sedap juga.
Cuma kalau nak yang sihat, gunakan kacang almond, badam, atau kismis macam dalam yang dibuat dalam gambar ini. Bagi yang suka coklat, bolehlah taburkan cip coklat gelap, parutan keju atau apa-apa lagi, terpulang pada selera anda.
5. Bakar
Akhir sekali, bakar dengan suhu 180 darjah selama lebih kurang 20 minit. Saya guna api bawah saja. Ikutlah oven masing-masing ya.

Jom cuba!
Beginilah hasilnya. Nampak menyelerakan. Paling nikmat bila dimakan panas-panas. Tapi kalau tak habis, simpan dalam bekas kedap udara. Boleh tahan hingga 4-5 hari juga tau.

Sesuai sangat buat sarapan atau makan petang bersama keluarga. Semestinya pilihan yang lebih sihat berbanding muffin biasa yang dibeli di luar. Mudah pun mudah, kan?
Semoga bermanfaat untuk semua. Jemput share dan silalah kongsikan hasil air tangan anda dengan kami.

*Resepi asal Rolled Oats Muffin Tanpa Tepung & Gula ini adalah oleh Puan SCha EllCha Lee yang pertama kalinya dikongsikan beliau melalui Facebook. Ia diterbitkan semula dengan kebenaran. Untuk sebarang pertanyaan atau lebih banyak tips sihat, bolehlah follow Puan Scha di SINI.